Penduduk Kabong mulai nikmati bekalan air bersih

KABONG: Penduduk di Daerah Kabong kini mulai menikmati bekalan air bersih apabila sebahagian daripada Projek Bekalan Air Daerah Kabong-Pakej 1 telah mula beroperasi sepenuhnya pada 3 Mac lalu.

Projek yang menelan kos kira-kira RM107 juta itu melibatkan pembinaan saluran paip dari tangki air di Bukit Lebur ke tangki aras tinggi Kabong sejauh 36 kilometer.

Ahli Dewan Undangan Negeri (ADUN) Kabong, Mohd Chee Kadir berkata, projek berkenaan bakal memberi manfaat kepada lebih kurang 5,700 isi rumah di kawasan terbabit.

“Apabila siap sepenuhnya nanti, ia bakal memberi manfaat besar kepada lebih kurang 5,700 isi rumah sekali gus menyelesaikan isu bekalan air yang membelenggu penduduk di Daerah Kabong selama ini.

“Saya berharap penduduk yang terjejas agar bersabar terlebih dahulu, dan saya percaya pelaksanaan projek ini akan siap mengikut jadual yang ditetapkan,” katanya semasa mempengerusikan taklimat berhubung bekalan air di sini semalam.

Chee Kadir berkata, beliau telah dimaklumkan bahawa projek menaik taraf bekalan air di kawasan Kabong akan siap sepenuhnya menjelang Ogos ini.“Projek ini dibiayai sepenuhnya oleh Kerajaan Sarawak melalui Kementerian Utiliti Sarawak dan Jabatan Bekalan Air Luar Bandar (JBALB) Sarawak sebagai agensi pelaksana ini,” ujarnya.

Hasil daripada taklimat tersebut, rata-rata ketua kampung dan ketua masyarakat menyatakan masalah yang dialami sebelum ini sedikit sebanyak telah selesai, dengan adanya saluran paip dari tangki air di Bukit Lebur ke tangki aras tinggi Kabong tersebut.

“Saya juga memohon agar semua Ketua Kampung dan Ketua Masyarakat (KMKK) yang hadir untuk mengemukakan usul permasalahan air di kawasan masing-masing, seperti menyatakan jumlah rumah yang masih mengalami tekanan air rendah,” jelasnya.

Hadir sama, Pengarah JBALB Sarawak, Awang Fardhillah Awang Husin, Jurutera JBALB Bahagian Betong, Tay Chiaw Teck dan wakil Pegawai Daerah Kabong, Ahmad Sabree Salleh.

Oleh ADI SAFARMAN

See author's posts


Dr Jemilah dilantik sebagai penasihat khas PM

PUTRAJAYA: Perdana
Menteri (PM) Tan Sri Muhyiddin Yassin bersetuju melantik Tan Sri Dr Jemilah
Mahmood sebagai Penasihat Khas kepada Perdana Menteri mengenai Kesihatan Awam.

“Beliau
bertanggungjawab menasihati Perdana Menteri mengenai dasar dan inisiatif
berkaitan bidang kesihatan,” kata Pejabat Perdana Menteri (PMO) dalam
kenyataan semalam.

Dr Jemilah
berpengalaman luas dalam bidang perubatan dan terlibat secara langsung dalam
kerja-kerja kemanusiaan di peringkat nasional dan antarabangsa.

Beliau sebelum ini
merupakan Presiden Persatuan Bantuan Perubatan Malaysia (MERCY Malaysia) dan
Setiausaha Bahagian Persekutuan Antarabangsa Palang Merah dan Bulan Sabit
Merah.

Beliau dipilih
sebagai pemenang ASEAN Prize 2019 iaitu anugerah berprestij rantau ASEAN bagi
mengiktiraf pencapaian individu atau organisasi dalam memupuk identiti dan
semangat serantau ke arah pembangunan Komuniti ASEAN menjelang 2025.

Dr Jemilah merupakan
pemegang Ijazah Sarjana Muda Perubatan dan Sarjana dalam bidang Obstetrik dan
Ginekologi dari Universiti Kebangsaan Malaysia (UKM). – BERNAMA

See author's posts


Halep,Pliskova teruskan kemaraan

SIMONA Halep dan juara bertahan wanita, Karolina Pliskova, tidak berdepan masalah untuk terus mara ke peringkat suku akhir Tenis Terbuka Itali.

Simona yang diletakkan sebagai pilihan utama kejohanan bangkit daripada ketinggalan 3-0 pada set pertama untuk menyingkirkan pemain Ukraine, Dayana Yastremska 7-5, 6-4 dalam perlawanan yang memakan masa satu jam 28 minit.

“Gambaran besar, saya fikir ini adalah perlawanan yang bagus dan memberi saya keyakinan bahawa walaupun dalam keadaan ini dengan pemain yang hebat saya boleh menang dalam dua set,” kata Halep.

Finalis dua kali itu  seterusnya akan bertemu dengan Yulia Putintseva, yang kembali bangkit selepas ketingalan 6-4, 5-2 untuk menewaskan rakan senegara Kazakh Elena Rybakina, pilihan ke-10, 4-6, 7-6 (7/3), 6- 2.

“Saya mengharapkan pertarungan yang sukar tetapi saya rasa cergas,” kata bekas juara Terbuka Perancis, Halep, naib juara di Rom pada 2017 dan 2018.

“Saya berasa sihat. Saya bersedia menghadapinya dan esok, mudah-mudahan, saya akan bermain lebih baik daripada hari ini (Sabtu).”

Halep menjadi tumpuan di Terbuka Perancis, kejohanan yang dimenanginya pada  2018, setelah menarik diri daripada Terbuka AS kerana kebimbangan terhadap pandemik Covid-19.

Kemenangan terakhirnya adalah di Terbuka Prague sebulan yang lalu.

Pemain nombor empat dunia Pliskova mendominasi Anna Blinkova yang berada di ranking ke-65 dengan 6-4, 6-3 dalam perlawanan pusingan ketiga mereka.

Pemain pilihan kedua dari Repulik Czech, yang mempertahankan gelaran di Brisbane pada Januari,  bermula dengan dua kesilapan berganda dalam pemainan pembukaan mereka.

Bagaimanapun pemain berusia 22 tahun dari Rusia itu tidak dapat memanfaatkan kelebihannya berbanding bekas pemain nombor satu dunia, yang seterusnya bertemu dengan pilihan ke-11, Elise Mertens yang mengatasi Danta Kovinic 6-4, 6-4.

Pemain pilihan kesembilan Garbine Muguruza mara ke suku akhir keenamnya tahun ini dengan kemenangan straight-set selepas menundukkan finalis Terbuka Itali tahun lalu, Johanna Konta.

Kedua-dua pemain melakukan 15 pukulan sempurna namun pemain Britian Konta terjebak dengan 22 kesalahan sementara Muguruza dari Sepanyol dengan 13 kesalahan.

Muguruza menang 6-4, 6-1 melawan Konta pilihan ketujuh untuk mara ke peringkat suku akhir terakhir di Rom untuk kali ketiga.

Bekas pemenang Terbuka Perancis itu akan menentang finalis Terbuka AS, Victoria Azarenka yang mara selepas mengenepikan pemain dari Rusia, Daria Kasatkina

Bekas pemenang Terbuka Itali,Elina Svitolina berjaya mengenepikan dua kali juara Grand Slam, Svetlana Kuznetsova 7-6 (8/6), 6-4.

Pemain pilihan pertama, Svitolina  pernah menewaskan Halep pada final 2017 dan 2018 untuk menjulang gelaran Terbuka Itali di Rom.

“Saya benar-benar bersyukur bermain dalam kejohanan pertama saya di Rom yang mana saya mempunyai kenangan indah,” kata pemain Ukraine itu selepas rehat enam bulan.

Dia akan berdepan dengan pilihan ke-12 dari Repulik Czech, Marketa Vondrousova yang menyingkirkan pemain Slovenia, Polona Hercog 1-6, 6-1, 7-6 (7/5).

Dalam aksi lelaki, kedua-dua pemain pilihan Novak Djokovic dan Rafael Nadal turut mara ke pusingan seterusnya.

Djokovic menewaskan Filip Krajinovic 7-6 (9/7), 6-3 manakala Nadal menundukkan Dusan Lajovic 6-1, 6-3.-AFP

See author's posts


Bomba Sarikei berjaya padam belukar terbakar

EARL
ANEK

SARIKEI:
Kawasan belukar di belakang salah sebuah sekolah rendah di sini terbakar, pagi
semalam.

Ketua
Balai Bomba dan Penyelamat (BBP) Sarikei, PPgB Mahmudin Narudin berkata,
kebakaran berpunca daripada aktiviti perkebunan di kawasan berhampiran.

“Pihak
kami menerima panggilan kecemasan pada jam 11.05 pagi semalam.

“Saya
bersama seramai tujuh anggota bomba diketuai oleh PBK II Haron Jenai bergegas
ke lokasi untuk memadam kebakaran selepas menerima panggilan kecemasan,”
katanya.

Beliau
berkata demikian ketika dihubungi pemberita, petang semalam.

Ujarnya,
setibanya dilokasi, pasukan bomba memadam api menggunakan saluran bantu mula
dan pemukul api sehingga padam sepenuhnya.

Operasi
pemadaman api hanya mengambil masa empat minit dan selepas memastikan keadaan
selamat, pasukan bomba bertolak balik ke BBP Sarikei.

See author's posts


Tiada pilih kasih kendali pasukan kebangsaan

KETUA jurulatih skuad hoki kebangsaan yang baharu, A. Arul Selvaraj menegaskan beliau tidak akan mewujudkan sentimen ‘pilih kasih’ terhadap pemain UniKL dalam mengendalikan pasukan kebangsaan.

Arul yang merupakan bekas jurulatih UniKL berkata segala keputusan berkaitan kebaikan pasukan negara adalah berdasarkan kepada prestasi semasa pemain, dan bukannya pengalaman ataupun hubungan rapat dengan pemain berkenaan.

“Keutamaan saya prestasi pasukan kebangsaan bukan lagi UniKL, itu fakta. Saya tidak boleh tengok pemain itu dari kelab mana. Bila saya pakai lencana KHM (Konfederasi Hoki Malaysia) fokus saya adalah pemain dan pasukan kebangsaan.

“Sebagai jurulatih, saya mahu terapkan falsafah semangat berpasukan. Jika suasana dalam pasukan bagus, sudah pasti keajaiban (kejayaan) boleh terjadi,” katanya kepada pemberita pada sesi latihan pertamanya bersama skuad negara di Stadium Hoki Nasional Bukit Jalil,Kuala Lumpur,kelmarin.

KHM melantik Arul sebagai ketua jurulatih ‘The Speedy Tigers’ dengan kontrak dua tahun selepas Roelant Oltmans meletak jawatan, hujung bulan lepas.

Mengenai pelantikannya, Arul berkata sehingga kini beliau masih belum diberikan petunjuk prestasi utama (KPI) disebabkan ketiadaan kejohanan ekoran penularan pandemik COVID-19 di peringkat global.

“Saya akan buat perbincangan keseluruhan berkaitan KPI yang akan ditetapkan dengan KHM. Kejohanan Trofi Juara-juara Asia pada November ini menjadi landasan untuk uji pemain namun setakat ini tiada perbincangan mengenai KPI saya.

“Saya tidak mahu letak tekanan ke atas pemain disebabkan KPI saya, itu kurang tepat. Mesej saya kepada pemain ialah KPI adalah berorientasikan keputusan, saya lebih kepada prestasi. Jika prestasi ada (bagus), maka sudah pasti ada keputusan yang baik,” katanya.-Bernama

See author's posts


KETERBELAAN SENI KREATIF

APABILA berbicara tentang seni kreatif, bentuk dan sifatnya lazim dilihat sebagai mencakupi penghasilan karya seperti penulisan karya sastera (novel, cerpen, puisi, drama, esei); seni persembahan (muzik, tarian, teater tradisional, teater moden, komedi, puisi); seni tampak (lukisan, arca, ilustrasi, kaligrafi/khat, fotografi, kartun, ukiran, instalasi); reka bentuk (percetakan, pakaian, hiasan dalaman, produk perindustrian); perfileman (filem/video, termasuk dokumentari dan animasi); kraftangan, persilatan dan sebagainya.

Terdapat persempadanan pemisah antara seni kreatif dan seni budaya. Untuk melihat dan menyelami secara jelas, wajar difahami dahulu akan maksud perkataan seni, kreatif dan budaya. Seni, andai dirujuk entri Kamus Dewan edisi keempat, mambawa empat maksud, iaitu pertamanya, ‘halus (kecil, elok), tipis dan halus; enak didengar (suara); comel (bentuk badan)’; manakala maksud keduanya adalah, ‘karya (sajak, lukisan, muzik dan lain-lain) yang dicipta dengan bakat (kecekapan), hasil daripada sesuatu ciptaan; kebolehan mencipta sesuatu (lu- kisan, ukiran dan lain-lain) yang indah-indah’; ketiganya (istilah Indonesia Belanda), ‘seseorang yang mempunyai kebolehan untuk mencipta sesuatu yang luar biasa’; dan maksud terakhir (juga istilah Indonesia Belanda), ‘bahagian kejuruteraan dalam tentera’.

Perkataan kreatif pula ditakrifkan sebagai ‘mempunyai kebolehan mencipta, menghasilkan, dan mengembangkan sesuatu idea baharu dan asli’. Manakala kata budaya pula dirakamkan membawa tiga maksud iaitu, pertamanya, ‘tamadun dan peradaban’, keduanya ‘kemajuan fikiran, akal budi (cara berfikir, berkelakuan dan sebagainya’, dan ketiganya, ‘bersifat budaya, yang mengenai budaya’.

Daripada takrifan ini, dapat difahami bahawa ‘seni kreatif’ lebih menjurus kepada penghasilan karya daripada keupayaan akal fikiran yang memiliki sentuhan kehalusan dan keunikannya sendiri. Manakala ‘seni budaya’ lebih menjurus kepada nilai-nilai kehalusan yang tertitip dalam kehidupan manusia, baik dari segi berfikir, berkelakuan, cara berkomunikasi, adat resam dan seumpamanya. Wajar difahami bahawa tidak setiap unsur yang tertampil dalam budaya itu bersifat kreatif. Malah, dalam ranah tertentu, kreativiti yang ditampilkan tidak semestinya berbusanakan nilai seni.

Kreativiti lazim dikaitkan dengan keupayaan menerjah ke luar sempadan kelaziman dengan penampilan idea-idea atau unsur-unsur baharu, yang memerlukan daya pemikiran yang imaginatif. Semua orang mampu berimaginasi, namun, tidak semua imaginasi itu bersifat kreatif serta mengandungi nilai-nilai positif. Dunia kepengarangan misalnya, memerlukan daya pemikiran yang kreatif dan imaginatif. Namun demikian, dari aspek karya yang bersifat ilmiah atau separa ilmiah, unsur imaginatif dan kreatif kurang tertampil memandangkan genre sedemikian berlandaskan kajian, data serta fakta yang kukuh serta boleh dipercayai. Lantaran itu, seni kreatif terpisah dalam ruang lingkup yang agak berbeza.

Kekeliruan dan ketidakfahaman mentafsir seni kreatif sering menimbulkan persepsi ‘me- nyimpang’. Seni kreatif jarang- jarang dimasukkan dalam agenda utama apabila pelarasan dihalatujukan kepada soal kemajuan dan pembangunan secara fizikal. Sisi yang sering dikesampingkan adalah unsur kemajuan dan pembangunan pemikiran serta akal budi yang menjadi teras pemba- ngunan modal insan yang tinggi nilai akhlaknya. Apatah lagi dari segi pengekalan ketamadunan bangsa mencitrakan keagungan serta kehebatan sesebuah bangsa. Lantaran hakikat sedemikian, seni kreatif dilihat semata-mata sebagai unsur ‘hiburan’ atau ‘penglipur lara’ dalam ruang istirahat dan persantaian untuk melegakan ketenangan emosi dan perasaan. Persepsi yang menempatkan seni kreatif pada senarai ‘tercorot’ agenda utama negara, amnya.

Pembelaan yang diharap-harapkan untuk membangunkan serta melestarikan bidang ini seakan-akan tidak diberikan fokus sewajarnya. Hanya apabila tertular tentang nasib malang yang dialami karyawan yang telah banyak memberikan sumbangan, barulah kedengaran bisikan simpati dan luahan rasa empati. Malah, dalam situasi tertentu, pengiktirafan sewajarnya hanya diberikan secara post humus.

Andai ditaakul secara mendalam, sumbangan golongan yang terlibat dalam seni kreatif tidak kurang pentingnya berbanding bidang-bidang lain. Karyawan dan seniman memiliki keupayaan untuk melihat kehidupan lewat sisi pandangan yang meluas serta mencakupi pelbagai bidang. Apa-apa yang dialami, dilihat dan dirasai, di- terjemahkan dalam bentuk hasil karya yang sarat dengan teguran berkias. Teguran yang mampu mengubah iklim persekitaran kehidupan secara holistik. Sudut yang amat jarang-jarang sekali ditaakuli dan ditafsir oleh keba- nyakan orang.

Bukan tujuan penulis untuk membuka ruang polemik. Pun bukan sebagai arena untuk menunding jari kepada mana- mana juga pihak. Akan tetapi sekadar meninta pandangan yang dirasakan wajar untuk diperkatakan dan diberikan pandangan pihak-pihak tertentu dalam usaha memartabatkan dan memasya- rakatkan seni kreatif tanah air.Lindungi diri, lindungi bangsa, lindungi negara!

See author's posts


Kes Covid-19 Indonesia lepasi angka 36,000

JAKARTA: Jumlah kes positif Covid-19 di Indonesia terus meningkat melepasi angka 36,000 dengan jumlah kematian sebanyak 2,048 orang.

Provinsi Jawa Timur terus mencatatkan peningkatan jumlah kes baharu yang drastik dan kini menjadi wilayah tertinggi mencatatkan kematian iaitu berjumlah 575 orang.

Menurut jurucakap Pemerintah Indonesia berkenaan Covid-19, Achmad Yurianto, bagi tempoh 12 tengah hari semalam sehingga 12 tengah hari ini, sebanyak 1,111 tambahan kes positif baharu di seluruh Indonesia dengan 48 lagi kematian berlaku.

“Kes positif kini berjumlah 36,406 manakala sebanyak 13,923 pesakit masih dalam pemantauan Covid-19,” katanya dalam sidang media hariannya yang disiarkan menerusi YouTube rasmi Badan Nasional Pengurusan Bencana (BNPB) Indonesia.

Bagi tempoh 24 jam itu, Jawa Timur mencatatkan 318 kes positif baharu dan 22 lagi kematian.

Provinsi Jakarta mencatatkan jumlah kematian kedua tertinggi keseluruhan iaitu 540 kes, diikuti Jawa Barat (161), Kalimantan Selatan (116) dan selebihnya wilayah-wilayah lain di Indonesia. – Bernama

See author's posts


Bantai penemu kena nyerakup raban bansa

BALA nembiak benung belajar dalam kelas.

DULU ari tu kitai kala bekunsika bantai penemu ari penulis pasal peragam ati menua kena ngaul nembiak sekula. Kebuah pia laban sida tu meh ti deka nyadi tuai megai tampuk kuasa menua Malaysia dudi hari ila.

Menteri besai dulu suba Datuk Seri Najib Razak mantai penemu pasal 1Malaysia, tang diatu Menteri Besai baru Datuk Seri Ismail Sabri Yaakob. Tuju Najib mantai konsep nya endang chukup manah, kelebih agi kena nyerakupka bala nembiak kenyau ari sida ba bangku sekula. Lalu bakanya mega dalam Keluarga Malaysia – Malaysian Family dalam jaku English – tauka diri sebilik Malaysia dalam jaku kitai Iban, endang bisi tuju ti chukup manah.

Ismail Sabri ti terubah iya bejadika konsep Keluarga Malaysia kena 8 Oktober 2021 suba, madah konsep nya mega nyadi pun pejalai perintah dipegai iya. Reti nya sida deka bejalaika pengawa ngena jalai alus, ngena jalai diri sebilik. Konsep diri sebilik meh nyadi chura tauka tambai sida megai menua, baka tuai bilik ti megai sereta ngempung bala sida diri sebilik ngena jalai alus, bekunsi pemedis enggau penyamai.

Manah bendar dua iti konsep nya, tang diatu 1Malaysia jarang bendar disebut laban udah bisi Keluarga Malaysia, iya buah penemu ari menteri besai diatu. Enti kitai berati amat, bepun ari sekula meh nembiak endang udah berengkah berakup enggau pangan diri dalam idealisma enggau realisma bansa Malaysia, nyadi rayat ti ngembuan runding tebuka lalu ulih nerima konsep bansa Malaysia. Tu sebedai sebarang bantai penemu dua iti nya laban sistem pelajar di Malaysia endang meri perati besai besangkut paut enggau penyerakup semua raban bansa.

BESAI GUNA NYERAKUP NEMBIAK

Nyadi utai ti diperatika kitai ditu nya pasal pemesai guna sistem pelajar sereta chara ngajar-belajar tauka ‘pedagogy’ di sekula ti ngenataika pangka enggau empas besai kena nyerakup nembiak sekula di Malaysia. Tu endang beduduk ari pemesai reti bala nembiak, laban sida meh ti nyadi tuai megai menua kitai jemah iya. Nya alai endang manah sida mula beserakup diatu awakka jemah ila mudah aja penyerakup enggau gempung ati diatur, diterenak awakka bauh baka sayur enggau pun buah ti chukup intu, chukup baja ari pun sida ditanam.

Tuju Ismail Sabri awakka konsep nya ulih nyadi tiang pemun kena ngemujurka ‘Shared Prosperity Vision 2030’ ti alai menua kitai Malaysia ulih disungkakka pemaju, lalu nyadi seiti menua ti chukup maju di dunya tu. Nyadi sekali tu penulis deka bekunsi enggau bala pemacha sekali agi pasal pemesai tanggung pengawa nembiak dalam ngemajuka konsep Keluarga Malaysia sereta mega 1Malaysia.

Taja pia, anang madah mudah enggau jaku aja, laban jaku nya enda tau enda dikelapung enggau pengawa ti ngena sereta praktikal ti tau meri awak ngagai bala nembiak ngasuh sida balat agi bekempit kaul enggau pangan diri lalu ngujungka sida balat agi berakup.

Penyerakup tu ukai mina dalam runding tang meda dalam pengawa mega. Nya alai utai ti chukup manah kena ngaul sida enggau pangan diri nya baka utai ti dikereja sida nyengkaum lumba enggau main, pengawa rama, kelebih agi program nembiak diatur sekula tauka diatur gerempung nembiak.

“Taja pan syllabus enggau kurikulum di sekula endang diperambu sereta diatur kena nempa nembiak ti ngembuan runding enggau penemu rayat Malaysia beserakup, nya bedau temu ulih mujur nyapai tuju tu lalu ngasilka nembiak ngembuan runding bansa Malaysia.

“Sida enda tau enda diberi awak begulai lama agi enggau pangan diri, ukai dalam kelas aja tang di luar kelas baka nyadi kaban kelab, gerempung enggau main ti sama. Nya alai kaul nembiak sekula buding rapit agi enggau pangan laban sida pan begulai pendiau ba buding tauka asrama,” ku seiku kepala pengajar ke udah pinchin Lawin Katat.

MAYUH KELAB, GEREMPUNG DI SEKULA

Di sekula endang mayuh kelab, gerempung, lumba enggau main ti mayuh ngatur pengawa enggau program ke alai bala nembiak ulih begulai enggau pangan diri mgasuh sida iya chakah. Ari penyakah tu meh sida lalu bisi awak bekelala, begulai sereta bekempit enggau pangan diri.  Ditu meh sida dikambuh nyadi nembiak ngembuan runding nembiak bansa Malaysia.

Berengkah ari pun taun 2007 suba bisi siti program dikumbai RIMUP (Rancangan Integrasi Murid Untuk Perpaduan). Program tu balat mujur nyadi peputan ngambuh nembiak bansa Malaysia. Iya berupai udah mujur nyapai tuju ati perintah deka nyerakupka nembiak sekula menua kitai ditu.

RIMUP diatur mayuh agi ba sekula sekonderi ungkup nembiak umur bebelas taun tauka remaja. Dalam RIMUP sida ngatur mayuh bengkah pengawa main, jaku licha, pengawa rama enggau utai bukai ti ngerindu sereta ngerindang ati bala nembiak ti enggau nyereta program nya, ti tebal agi diatur dalam kem ujung minggu jauh ari sekula sida. Nyadi diatu atur program nya nadai agi diatur.

Taja pia di dalam sekula primari enggau sekonderi endang mayuh gerempung nembiak baka Pengakap, Pandu Puteri, Bulan Sabit Merah (PBSM), St John’s Ambulance, Kadet Polis, Kadet Bomba enggau sekeda gerempung tauka kelab bukai. Semua tu endang ditumbuhka dikena nyapai tuju ti sama, kelimpah ari meri penemu pasal siti-siti gerempung nya.

Bala sida nembiak deka diberi awak belajar pasal Rukun Negara ti ngundan lima iti prinsip ti patut nyadi lalau pengidup genap iku kitai rayat Malaysia.

Dalam Pengakap, ambika chunto, genap iku nembiak ti nyereta nyadi raban, iya nya nyadi pengakap, nembiak nya deka ngangkat Sumpah Penaluk Pengakap (Persetiaan Pengakap tauka Scout Honour). Dalam jaku Bahasa Malaysia Persetiaan Pengakap nya bakatu: Bahawa Dengan Sesungguhnya, Saya Berjanji Dan Bersetia, Yang Saya, Dengan Seberapa Daya Upaya, Akan:-Taat Kepada Tuhan, Raja Dan Negara, Menolong Orang Setiap Masa, Menurut Undang-Undang Pengakap.

Nyadi siti ari Undang-Undang Pengakap ngagi genap iku orang ke nyadi raban, enda ngira bansa, asal penatai enggau agama. Tu endang nyadi ke pelasar kaul ti manah entara bala nembiak nyadi raban Pengakap ti mega dikumbai kitai nembiak pengakap, indu enggau lelaki.

Pengakap, Pandu Puteri, PBSM enggau sekeda kelab tauka gerempung di sekula endang kenyau ari dulu suba udah chakah ngatur mayuh bengkah program di dalam tauka di luar sekula. Tang nadai lebih ari program baka kem ujung minggu ti balat ngerinduka ati sereta ngerindang bala nembiak sekula. Tegal Pengakap ti chakah agi ngatur kem bakanya ngasuh Pengakap endang semampai mayuh raban dalam sekula sekonderi enggau primari.

Maya sida ngatur kem, bala raban Pengakap, baruh kemata tuai sida enggau bala pengajar, endang chakah ngatur mayuh bansa pengawa ti meri awak ngagai sida ngemanahka agi kaul enggau pangan diri baka begulai diau sereta tinduk dalam kem, beduruk nyumai tauka manduk utai dempa, sama berumpu makai utai panduk diri empu, mantai sekeda bansa main asal enggau atur program bukai ti ulih ngemanahka agi kaul sida enggau pangan diri.

Kelimpah ari nya, ba diri sida empu, genap iku nembiak ti nyereta kem nya bulih penemu ngidupka diri baka pelajar ngidupka diri dalam babas, penemu berapi, belajar diau sereta bebagi pemakai enggau pangan diri, belajar nyadi tuai tauka nitih sereta talukka tuai. Sida mega belajar penyabar ati, belajar enda rangka sereta belajar anang enda berundingka orang bukai lalu enda patut ngira diri empu aja. Sida belajar enda tau bechiping, bepinang enggau benibung. Sida enda tau enda dipadah lalu mereti pasal kitai mensia, kaya tauka seranta endang sama sebaka. Sida mega belajar enda tau ngemaruhka pangan diri. Mayuh agi meh utai bukai ti dipelajar sida tang semua nya endang bisi tuju dikena ngasuh nembiak ngembuan rundingMalaysia.

MANAH KENA BEKELALA, BEGEMPUNG

Berengkah ari berapa taun ti udah, kenyau ari taun 2002 suba perintah Malaysia mega udah merambu mungkal siti program latih ti dikumbai National Service Training Programme tauka Program Latih Khidmat Negara. Dalam jaku kitaiiya dikumbai Program Latih Pengawa Bansa (PLPB). Program tu dikemendarka  Kabinet kena 30 Oktober 2002 lalu program pengelama tiga bulan tu berengkah diatur kena 30 Disember 2003 ngagai bulan Februari 2004.

Nitih padah bala nembiak ti udah nyereta latih nya, semua sida muji pemanah enggau penguntung ari PLPB nya. Nadai kebuah enda manah, laban tu meh awak naka pemanah alai sida ulih betemu sereta begulai enggau bala ti serambau ari serata menua Malaysia. Bala nembiak ti enda kala diau ba buding, ditu meh sida belajar begulai pendiau enggau orang bukai, enda ngira bansa, agama tauka asal penatai, lelaki enggau indu.

Apai indai enda tau enda nyukung PLPB enggau semua atur pengawa bukai  ke diatur sekula tauka perintah laban semua tu endang ditaga pulai ka pemanah enggau pemereti nembiak lalu ngujungka sida ngembuan peragam ati nembiak bansa Malaysia.

Diatu program nya nadai agi diatur tang mayuh program bukai diatur dalam setaun-setaun ti ngempu tuju kena terus ngempung nembiak sekula ti dudi ila nyadi tuai menua kitai Malaysia tu.

Oleh TELESA EMPERAN

See author's posts


PKP dilaksanakan semula jika kes Covid-19 cecah tiga angka

KOTA BHARU: Kerajaan akan melaksanakan semula Perintah Kawalan Pergerakan (PKP) jika kes Covid -19 kembali mencecah tiga angka, kata Menteri Kanan (Kluster Keselamatan) Datuk Seri Ismail Sabri Yaakob.

Beliau berkata berkata kerajaan tidak mempunyai pilihan selain menguatkuasakan semula PKP fasa satu itu bagi membendung penularan pandemik.

“Kalau sudah mencapai tiga angka kita tidak mempunyai pilihan lain dan akan memperkenalkan semula PKP dan kita akan melihat perkara ini.

“Saya memahami kalau PKP ini dikuatkuasakan semula, ia akan menyukarkan semua pihak termasuk kita yang mahu bekerja dan sebagainya,” katanya kepada pemberita selepas Majlis Penyerahan Sumbangan kepada Veteran Angkatan Tentera Malaysia bersempena Program Cakna Veteran ATM di Wakaf Mek Zainab di sini semalam.

Ismail Sabri yang juga Menteri Pertahanan mengulas peningkatan kes Covid -19 di negara ini sejak kebelakangan ini.

Beliau juga berkata peningkatan semula kes jangkitan kepada dua angka berpunca daripada kealpaan masyarakat termasuk melanggar Prosedur Operasi Standard (SOP).

“Hari ini akan ada satu mesyuarat membincangkan pelbagai perkara dan sekiranya kerajaan akan memutuskan pelbagai perkara, rakyat mestilah mematuhi SOP itu nanti,” katanya.

Beliau juga mengingatkan umat Islam yang pulang bersempena Hari Raya Aidiladha supaya mematuhi SOP termasuk ketika menghadiri ibadah korban.– Bernama

See author's posts


Liverani ganti D’Aversa kendali Parma

KELAB Serie A, Parma pada Jumaat mengumumkan Fabio Liverani akan menjadi pengendali baharu kelab itu dengan kontrak dua tahun.

“Parma Calcio 1913 mengumumkan bahawa ia telah mencapai kesepakatan dengan Fabio Liverani dengan kontrak sehingga 30 Jun 2022 ,” kata kelab itu dalam satu kenyataan.

Pegendali berusia 44 tahun itu dipecat oleh Lecce minggu lalu setelah kelab dari selatan Itali tersingkir dari Serie A selepas beraski untuk satu musim.

Liverani, bekas pemain tengah Lazio dan Fiorentina pernah bermain tiga kali untuk skuad kebangsaan Itali, memulakan karier kejurulatihannya di Genoa, diikuti oleh Leyton Orient, Ternana dan Lecce.

Dia membimbing Lecce untuk dua kejayaan berturut-turut, tetapi kelab itu menyingkirkanya pada hari terakhir musim lalu setelah kekalahan 4-3 dari tuan rumah, Lecce kepada Parma.

Liverani mengambil alih tugas mengendali Parma daripada Roberto D’Aversa, yang dipecat  selepas kelab tersebut hanya memenangi empat dari 13 perlawanan musim lalu ynag dipendekan kerana Covid-19.

D’Aversa yang mengalas tugas membimbing Parma bersama pasukan di Serie C, meningkat ke Serie B pada tahun 2017 dan Serie A setahun kemudian.

Kelab ini berada di tangga ke-11 musim lalu setelah berada di tangga ke-14 dalam kempen pertama mereka di kalangan  pasukan elit Itali.-AFP

See author's posts


Selepas tiga tahun pandemik COVID-19 kes aktif berbaki 9,549

KUALA LUMPUR: Malaysia merekod sebanyak 5,035,613 kes COVID-19 dengan kes sembuh 4,989,126 dan 36,938 kes kematian setakat semalam, sejak pandemik penyakit berjangkit ini melanda negara pada 25 Januari 2020.

Daripada kes harian baharu yang pernah memuncak melebih 30,000 (33,406 pada 5 Mac 2022), kes harian baharu COVID-19 negara menyusut dengan kes terendah sebanyak 101 dilaporkan pada 24 Januari 2023.

Untuk rekod, jumlah kes aktif COVID-19 negara pada 5 Mac 2022 adalah sebanyak 311,206.

Kes aktif COVID-19 negara kini berbaki 9,549 dan daripada jumlah itu, sebanyak 9,133 kes (95.6 peratus) menjalani kuarantin di rumah.

Untuk rekod, kes pertama COVID-19 (sebelum ini dikenali sebagai 2019-nCOV) dilaporkan di negara ini pada 25 Januari 2020, membabitkan tiga warga China yang masuk ke Malaysia, melalui Johor dari Singapura pada 23 Januari 2020.

Pada 1 April 2022, Malaysia memasuki fasa peralihan ke endemik dan menurut Kementerian Kesihatan (KKM), “ini dapat dicapai susulan kejayaan program vaksinasi COVID-19 dan sistem perkhidmatan kesihatan yang berada pada tahap terkawal.”

Untuk minggu terakhir Januari 2023, Malaysia mencatat kes harian baharu COVID-19 bawah 350 dengan jumlah kes 1,385 untuk tempoh 21 Januari hingga 27 Januari 2023, menyusut sekitar 33 peratus, berbanding 2,081 kes (14 Jan-20 Januari 2023).

Semalam, Malaysia mencatat 236 kes harian baharu termasuk dua kes kematian dan tiga kes import.

Menurut data KKMNOW, setakat jam 12 tengah malam tadi tiga negeri melaporkan kes sifar iaitu Wilayah Persekutuan (WP) Labuan, WP Putrajaya dan Perlis.

Lima negeri mencatat kes dua angka iaitu Selangor (78), WP Kuala Lumpur (52), Melaka (23), Sarawak (22) dan Perak (11).

Lapan negeri melaporkan kes satu angka iaitu Sabah (8), Johor (8), Kedah (8), Negeri Sembilan (7), Pahang (7), Pulau Pinang (6), Terengganu (5) dan Kelantan (1).

Dengan 5,035,613 kumulatif kes COVID-19, Malaysia kini menduduki tangga 28 daripada 229 negara/wilayah yang dilanda pandemik COVID-19.

Di hadapan Malaysia ialah Chile (5,113,124 kes) dan Ukraine (5,367,032 kes).

Dalam kalangan 229 negara, mengikut data terkini Worldometer, Jepun mencatat kes harian baharu tertinggi (53,911) diikuti Korea Selatan (31,711) dan Taiwan (24,350).

Amerika Syarikat mencatat jumlah kes kematian akibat COVID-19 tertinggi iaitu 1,132,236 kes. – Bernama

See author's posts


Lori, muatan musnah terbakar

BINTANGOR: Seorang pemandu dan dua kelindan lori kargo muatan pelbagai barang berdepan detik cemas apabila lori mereka mengalami kebakaran ketika dalam perjalanan dari Kuching ke Sibu.

Ketua Balai Bomba dan Penyelamat (BBP) Bintangor, PPgB Nicholas Belulin berkata, insiden tersebut berlaku berhampiran dengan lampu isyarat Jalan Kelupu, Tanjung Genting.

“Pihak bomba menerima panggilan kecemasan pada jam 3.59 pagi tadi (semalam).

“Bertindak atas panggilan kecemasan tersebut, seramai 8 anggota bomba diketuai oleh PBK II Zulfaiza Mohamad bergegas ke lokasi kebakaran lori,” katanya.

Beliau berkata demikian menerusi satu kenyataan, pagi semalam.

Jelasnya, setibanya di lokasi kebakaran, didapati lori kargo tersebut telah terbakar sebanyak 80 peratus.

“Pasukan bomba bertindak memadam kebakaran menggunakan dua aliran ‘hose reel’.

“Oleh kerana kawasan berdekatan tiada sumber air, pasukan bomba terpaksa berulang alik mengambil air dari pili bomba berdekatan sehingga kebakaran dapat dipadam sepenuhnya.

“Kebakaran dapat dikawal sepenuhnya dan operasi memadamkan kebakaran tamat pada jam 6.55 pagi,” ujarnya.

Tambahnya, tiga mangsa berusia lingkungan umur 23 hingga 34 tahun dan tidak mengalami sebarang kecederaan.

Oleh Earl Anek

See author's posts


Kesilapan ‘bunuh’ PDRM

DUA kesilapan penjaga gol, Asri Muhamad telah ‘membunuh’ cabaran PDRM FC sekali gus menyebabkan salah satu faktor mereka tumpas 2-1 kepada Kuching City FC dalam aksi Liga Premier Malaysia di Stadium Bola Sepak Kuala Lumpur Cheras, malam semalam.

Pengendali PDRM FC, Mat Zan Mat Aris mengakui bukan satu tetapi dua kesilapan penjaga gawang itu lakukan dan kedua-duanya dihukum oleh pasukan lawan.

Katanya kesilapan paling ‘ngeri’ berlaku pada minit ke-4 perlawanan, yang mana Asri telah terlepas bola dari tangannya ketika cuba melakukan balingan dan bola singgah tepat di kaki Adam Shreen yang terus menolak masuk.

Dan pada awal separuh masa kedua satu lagi kesilapan, Asri yang gagal menangkap kemas bola terlepas dan Kuching City menambah satu lagi gol menerusi Hudson Dias pada minit ke-47.

Mat Zan tidak mampu memberikan komen lebih lanjut kerana baginya apa yang berlaku sangat sukar diduga dan ia sudah berlaku.

Beliau menyatakan bahawa dua gol Kuching City FC itu adalah berpunca daripada kesilapan penjaga gol mereka.

“Gol pertama minit ke-3 pada separuh masa pertama dan gol kedua pada minit ke-47 awal separuh masa kedua…kalau kita tengok itu adalah kesilapan penjaga gol.

“Tetapi secara keseluruhan tanpa melihat kesilapan pada penjaga gol, para pemain telah mencuba mencari gol. Dan cara kita main pun, saya rasa baik juga.

“Kita ada upaya mencipta peluang. Kalau lihat terutamanya pada minit-minit akhir, Lazarus Kaimbi memiliki peluang terbuka untuk menjaringkan gol. Tetapi kita tak dapat menjaringkan gol penyamaan.

“Jadi ini satu kekecewaan juga bagi saya,” ujarnya.

Mat Zan turut menyatakan Asri perlu menerima hakikat bahawa dia melakukan kesilapan awal dan sambil berharap agar tidak mengulangi kesilapan seperti itu pada perlawanan akan datang.

Oleh ADI SAFARMAN

See author's posts


Calon GPS tidak leka, ambil mudah

KABONG: Timbalan Ketua Menteri Datuk Awang Tengah Ali Hasan mengingatkan semua calon Gabungan Parti Sarawak (GPS) agar tidak leka serta mengambil mudah akan keupayaan lawan dalam Pilihan Raya Negeri ke-12 (PRN12).

Kata beliau tidak ada istilah memandang rendah atau pandang remeh cabaran lawan dari parti lain kerana sikap tersebut boleh membawa padah kepada GPS.

“Semua calon ada peluang menang kerana yang memilih adalah rakyat yang memangkah undi. Pengundi akan mengundi ikut kehendak mereka kerana hak mengundi di tangan mereka.

“Jadi peranan calon GPS adalah memastikan rakyat memahami perjuangan GPS serta rakyat perlu diberitahu sejelasnya lambang GPS supaya mereka tahu dan tidak salah pangkah.

“Calon juga perlu menggerakkan jentera parti untuk memberi penerangan tentang GPS dengan apa sahaja pendekatan asalkan patuh kepada SOP dan syarat-syarat yang diberi oleh pihak SPR,” ujarnya.

Beliau yang juga merupakan Menteri Pembangunan Bandar dan Sumber Asli (ii), Menteri Perdagangan Antarabangsa dan Industri, Terminal Perindustrian dan Pembangunan Usahawan (MINTRED) berkata demikian ketika Majlis Perasmian Kursus Fotografi dan Penyampaian Bantuan Keusahawanan Daerah Kabong di Dewan Terbuka Pantai Tanjung Kembang, baru-baru ini.

Tambah Awang Tengah lagi, kepada yang layak mengundi, keluarlah mengundi pada hari pembuangan undi.

“Rakyat jangan berfikiran bahawa GPS akan menang, jadi tak perlulah nak turun ngundi.

“Ada orang lain akan turun mengundi. Sikap begini akan menyebabkan GPS akan kekurangan undi. Sebab apa, yang dihitung bukan banyaknya suara yang berteriak menyokong tetapi yang dikira adalah jumlah kertas undi yang berpangkah.

“Jadi tolong ingat betul-betul, keluarlah mengundi pada hari pengundian 18 Disember dan berilah undi kepada calon GPS supaya pembangunan untuk rakyat akan dapat diteruskan dan manfaat pembangunan akan terus dinikmati oleh rakyat semua,” jelasnya.

Awang Tengah turut menyaran penduduk di kawasan DUN N.40 Kabong agar menunaikan tanggungjawab dengan baik masa hari pengundian dan memilih calon yang betul-betul akan membawa pembangunan dan membela hak-hak Sarawak.

See author's posts


Jalan runtuh sedang dibaiki

MIRI : Jalan balak berhampiran Long Miri dan Long Pilah di Hulu Baram yang runtuh petang Ahad lepas, sedang giat diperbaiki.

Ahli Dewan Undangan Negeri (ADUN) Telang Usan, Dennis Ngau berkata, syarikat pembalakan yang beroperasi di kawasan itu memberi jaminan jalan yang runtuh itu akan segera diperbaiki.

“Kerja-kerja pembaikan sedang giat dijalankan oleh pihak syarikat pembalakan. Oleh kerana runtuhan tanah itu agak besar, ia akan memerlukan sedikit masa untuk diperbaiki,” katanya di sini.

Jalan berkenaan runtuh berikutan hujan lebat di kawasan Hulu Baram sejak beberapa hari lalu.

Kira-kira 20,000 penduduk dari 30 buah kampung di kawasan berkenaan terjejas akibat kejadian itu.

See author's posts


Misi bangkit kembali

JURULATIH Xavi Hernandez semalam berkata perlawanan separuh akhir Clasico dalam Piala Super Sepanyol minggu ini boleh menjadi titik perubahan bagi Barcelona ketika mereka cuba mengukuhkan diri di kalangan pasukan elit Eropah.

Barca kini ketinggalan 17 mata di belakang Real Madrid dalam La Liga Sepanyol dan tersingkir daripada Liga Juara-Juara UEFA dalam peringkat kumpulan musim ini, dengan hutang lebih satu bilion euro menyebabkan kemerosotan dramatik di kelab itu.

Madrid akan menjadi pilihan utama namun skuad muda Barcelona telah menunjukkan tanda-tanda kemajuan di bawah Xavi dan kemenangan mengejut pada akan memberikan misi pemulihan mereka satu rangsangan besar.

“Ia boleh menjadi titik perubahan,” kata Xavi dalam sidang akhbar di Riyadh, Arab Saudi, yang  mana kejohanan minggu ini bakal diadakan.

“Memenangi Clasico akan meletakkan kami dalam final dan memberikan kredibiliti kepada projek itu. Kami mengalihkan tumpuan daripada liga untuk memberi tumpuan kepada pertandingan yang hebat. Ia adalah trofi.”

Madrid menewaskan Barca 2-1 di Camp Nou pada Oktober dan mereka berada dalam prestasi terbaik, hanya kalah sekali dalam 18 perlawanan terakhir mereka.

Xavi ditanya sama ada masa yang teruk untuk beraksi menentang pendahulu La Liga.

“Tidak, perlawanan datang apabila tiba masanya. Kami memerlukan masa, itu jelas, tetapi kami tidak boleh membuat alasan. Barca sentiasa perlu bersaing. Esok adalah peperiksaan,” kata Xavi.

“Saya tidak kisah jika orang fikir mereka adalah pilihan,” tambah Sergio Busquets. “Mari kita lihat apa yang berlaku di atas padang.”

Barcelona tidak tewas dalam enam perlawanan dan telah mendaki carta liga, kini hanya satu mata di luar kelompok empat pasukan teratas. Mereka juga mempunyai kumpulan anak muda yang menarik, dengan pemain-pemain seperti Gavi, Nico Gonzalez, Ferran Jutgla dan Alex Balde semuanya mengambil peluang untuk menarik perhatian musim ini.

“Saya telah berkhidmat selama hampir dua bulan dan saya optimis,” kata Xavi. “Kami telah cuba menyemai idea kami dan pemain memahaminya.”

Barcelona juga boleh dikatakan mempunyai skuad terkuat yang mereka miliki sepanjang musim pada hari Rabu selepas kembalinya beberapa pemain yang tidak hadir.

Ansu Fati, Frenkie de Jong dan Ronald Araujo semuanya boleh dipilih semula selepas kecederaan manakala Ferran Torres dan Pedri kedua-duanya didapati negatif Covid-19 lewat Isnin, bermakna mereka dapat menyertai skuad untuk latihan nanti.

Barcelona akhirnya dapat mendaftarkan Torres, yang menyertai mereka dua minggu lalu dari Manchester City, selepas sambungan kontrak Samuel Umtiti membebaskan ruang dalam bajet La Liga kelab itu.

“Ansu, Frenkie, Pedri, Ferran dan Araujo akan menjadi orang penting untuk hari esok, tetapi juga untuk masa depan. Saya gembira untuk mendapatkan kembali pemain ini,” kata Xavi, walaupun pemain yang kembali tidak mungkin menjadi penentu perlawanan.

“Ferran Torres dan Pedri belum berlatih dengan kumpulan itu,” tambah Xavi.

“Dengan Ansu kita juga akan lihat. Mereka akan bermain, tetapi masih ada lima bulan saingan lagi. Kami akan menjadi lebih bijak.”

Pemenang perlawanan Barcelona dan Real Madrid akan menentang sama ada Atletico Madrid atau Athletic Bilbao  yang bermain esok.

Jurulatih Madrid, Carlo Ancelotti menegaskan pasukannya tidak akan mengambil mudah kejohanan ini.

“Dalam perlawanan itu apa sahaja boleh berlaku.

“Kami tahu mereka menghadapi lebih banyak masalah daripada kami tetapi ia adalah satu perlawanan, dengan dua pasukan yang mempunyai matlamat yang sama untuk mara ke final,” katanya. – AFP

See author's posts


JPS disaran buat kajian komprehensif

KENANGAN… Ir Lo Khere Chiang serta Wilfred Yap bersama ketua masyarakat telah membuat kunjungan hormatke atas Pengarah JPS Sarawak, Ahmad Denny, baru-baru ini.

KUCHING: Jabatan Pengairan dan Saliran (JPS) Sarawak diminta memberi perhatian dan segera menyiapkan kajian serta merangka sistem perparitan yang komprehensif bagi Skim Penempatan Semula Stampin, Taman Happy Valley dan kawasan sekitarnya.

Ahli Dewan Undangan Negeri (ADUN) Kota Sentosa, Wilfred Yap berkata, diharapkan dengan kajian, perancangan dan kos yang sewajarnya, JPS Sarawak dapat menyelesaikan masalah banjir kilat dengan mendapatkan dana pembangunan atau mengutamakan dan memperuntukkan penggunaan dana pembangunan tahunan daripada merajaan untuk pelaksanaan kerja-kerja menaik taraf semua longkang sedia ada bagi menampung keperluan pembangunan kediaman bagi kawasan ini.

“Penduduk dari Skim Penempatan Semula Stampin dan Taman Happy Valley mengadu bahawa mereka menghadapi masalah banjir kilat setiap kali hujan lebat dan masalah semakin teruk sejak kebelakangan ini.

“Saliran yang uzur dan teruk menyebabkan air hujan lebihan masuk ke anjung kereta mereka dan beberapa rumah masuk ke ruang tamu dan ini amat menyusahkan penduduk.

“Penduduk memaklumkan bahawa mereka sentiasa melaporkan isu banjir kilat ini kepada pihak berkuasa yang berkenaan tetapi masalah itu masih tidak dapat diselesaikan walaupun mereka telah membuat aduan,” katanya.

Sebagai langkah sementara, Wilfred Yap akan terus memantau keadaan bagi memastikan semua penyelenggaraan berkala yang diperlukan dilaksanakan dengan sempurna oleh pihak berkuasa yang berkenaan bagi mengurangkan isu banjir kilat di Skim Penempatan Semula Stampin, Taman Happy Valley dan kawasan sekitarnya.

“Saya akan komited dan akan terus berkhidmat sebagai mata dan telinga masyarakat setempat kita dan akan terus memberikan maklum balas daripada lapangan dan cuba menyelesaikan isu atau masalah kepentingan awam yang melibatkan komuniti yang tinggal di DUN Kota Sentosa,” ujarnya.

Terdahulu, Pengerusi Majlis Perbandaran Padawan (MPP), Ir Lo Khere Chiang serta Wilfred Yap bersama ketua masyarakat baru-baru ini telah membuat kunjungan hormat ke atas Pengarah JPS Sarawak, Ahmad Denny.

Dalam agenda lawatan itu ialah perbincangan mengenai isu-isu yang membimbangkan berkaitan kesusahan banjir kilat yang sedang dihadapi oleh penduduk Skim Penempatan Semula Stampin dan Taman Happy Valley.

Oleh NUR AIN OTSMAN

See author's posts


Ceburi industri hiliran lada

KUCHING: Usahawan Agro lada di negeri ini diseru untuk terokai keusahawanan hiliran sebagai bidang baharu komoditi lada.Timbalan Menteri Perusahaan Perladangan dan Komoditi, Willie Mongin mengatakan usaha untuk mewujudkan lebih ramai usahawan agro lada bukan sahaja dapat membantu bakal usahawan malah ia adalah langkah mengukuhkan pasaran tempatan.

“Ini adalah sebagai langkah untuk mengukuhkan pasaran tempatan agar tidak terlalu bergantung kepada pasaran eksport.

“Selain itu, ia juga mengurangkan kesan akibat daripada ketidaktentuan harga komoditi.”Katanya.

Beliau berkata, para pekebun kecil yang berpotensi disaran untuk meningkatkan nilai tambah tanaman yang mereka usahakan untuk menerokai pengetahuan dan kemahiran yang bersesuaian.

“Dengan menerokai potensi komoditi tersebut dan menceburkan diri dalam keusahawanan hiliran ini, seterusnya para pekebun tidak bergantung hanya kepada pengeluaran lada sahaja.

“Malah, ia mampu meningkatkan produktiviti dan kualiti produk yang mereka usahakan.

Beliau berkata demikian ketika merasmikan Majlis Penutupan Bengkel Pembangunan Agropreneur Lada di Hotel UCSI, semalam.

Willie Mongin ketika ditemui media berkata, lada Malaysia adalah antara yang terbaik di dunia dan turut diperakui oleh Komuniti Lada Antarabangsa (IPC).

Industri lada antara penyumbang besar kepada pendapatan eksport negara setiap tahun dengan Malaysia merupakan negara pengeluar lada kelima terbesar di dunia selepas Vietnam, Brazil, Indonesia dan India.

“Para pekebun kecil di negeri ini digalakkan menceburi aktiviti penanaman lada bagi meningkatkan ekonomi mereka memandangkan harga komoditi itu yang tinggi di pasaran.

“Justeru itu, saya berharap agar pekebun kita di negeri ini mengambil peluang untuk belajar menanam lada,” katanya.

Turut hadir, Setiausaha Bahagian, Bahagian Pembangunan Industri Koko dan Lada, Kementerian Perusahaan Perladangan dan Komoditi, Kanagadevi Pachaiappan; Ketua Pengarah Lada Malaysia, Stanley JK Liew; Timbalan Ketua Pengarah Lembaga Lada Malaysia, Philip Gaweng dan Pengarah Kanan Bahagian Pembangunan Pasaran & Perniagaan Lembaga lada Malaysia, Langgi Chaling.

Oleh Jeakqleyn Yacho

See author's posts


Keluhan penjaja Kubah Ria

CHERYL LAW

KUCHING: Peniagaan ikan dan sayur-sayuran di Kubah Ria di sini terjejas
akibak wabak Covid-19 serta Perintah Kawalan Pergerakan (PKP).

Tinjauan di Kubah Ria semalam mendapati ada gerai masih beroperasi seperti
biasa dan orang ramai kelihatan masih sibuk membeli barang keperluan harian
dengan menggunakan topeng muka sebagai langkah keselamatan dan menjaga
kebersihan diri.

Menurut peniaga ikan di Kubah Ria, Haslan Buang, 39, harga ikan sekarang
tidak ada naik dan macam biasa sahaja. “Ikan juga banyak tetapi harga
tidak naik”.

Haslan memberitahu, peniaga dalam keadaan susah sebab pendapatan
berkurangan dalam 50 peratus susulan wabak Covid-19 yang menyebabkan orang
takut nak keluar.

“Pada masa sekarang, Ikan jarang habis dijual sebab pembeli berkurangan.

“Kalau tidak jual habis, peniaga rugi sebab ikan terpaksa dibuang kalau
sampai empat atau lima hari dan peniaga kena tanggung risiko tinggi.

“Keadaan sekarang memang teruk. Duit simpanan terpaksa dikeluarkan untuk
digunakan sebagai modal pusingan baharu,” katanya.

“Perasaan risau sebab perniagaan tidak bagus. Hari-hari tidak ada
untung. Selepas itu, ikan perlu jaga betul-betul. Kalau tidak, sampai tiga hari
atau empat hari ikan kena buang,” tegasnya.

Sementara itu, seorang peniaga sayur-sayuran, Voon Hiong Moi, 44, berkata
harga sayur sekarang tidak mahal dan biasa sahaja tetapi orang tidak dapat
keluar.

“Bekalan sayur juga banyak tidak dapat sampai ke sini. Sekarang pun
susah nak mengambil bekalan sayur baharu disebabkan keadaan tidak
menentu,” katanya.

“Kadang-kadang ambil banyak orang tidak beli. Perniagaan memang teruk
sangatlah tetapi kalau orang nak beli kita jual sahaja.

“Orang pun tidak banyak yang datang membeli dan
tidak meriah. Ada sikit-sikit orang sahaja. Dua dan tiga orang macam tu dan
gerai pun dibuka setengah hari sahaja dari jam 7.00 pagi hingga 1:30 petang.
Sedih juga sebab barang tidak dapat dijual habis,” tambahnya.

See author's posts


Sembilan anggota terima sijil penghargaan

KUCHING: Sembilan anggota dari Pasukan Tindak Balas Kecemasan Sejingkat Power Corporation (SPC) menerima sijil penghargaan daripada Pengarah Jabatan Bomba dan Penyelamat Malaysia Negeri Sarawak Khirudin Drahman @ Hussaini atas ketangkasan mereka memadamkan kebakaran di Stesen Janakuasa Sejingkat 210MW pada Khamis lalu.

Majlis penyampaian sijil penghargaan itu diadakan di Ibu Pejabat Balai Bomba dan Penyelamat Sarawak di Kuching, semalam.

Pasukan ini dipuji kerana kemampuan mereka untuk mengawal kebakaran dari merebak ke bahagian lain bangunan dan jentera dan tanpa kecederaan yang dilaporkan, sebelum kedatangan pasukan bomba.

Kebakaran mula dikesan pada 5.45 pagi dan Pasukan Tindak Balas Kecemasan Sejingkat segera diaktifkan untuk melaksanakan prosedur tindak balas dan pemulihan yang sesuai.

Pasukan bomba dipanggil untuk bantuan lebih lanjut dan api berjaya dipadamkan dalam masa satu jam setelah api pertama kali dikesan. Punca kejadian kebakaran masih dalam siasatan.

Ketua Pegawai Eksekutif Sarawak Energy, Datu Sharbini Suhaili memuji keberanian dan kesediaan pasukan ini dalam menyelaraskan dan melaksanakan tindak balas yang sesuai dengan keselamatan, kepantasan dan ketepatan dalam kejadian itu dan pihak bomba atas bantuan mereka dalam memadamkan kebakaran.

“Kita harus siap menghadapi segala kemungkinan dengan persiapan menyeluruh dan perencanaan darurat dengan waspada dan komited terhadap keselamatan di tempat kerja sehingga kita dapat menjaga keselamatan orang awam,” kata Sharbini.

Sementara itu, Ketua Pegawai Eksekutif SEB Power, James Ung, mengucapkan terima kasih kepada pihak bomba atas tindakan segera mereka dalam membantu memadamkan kebakaran.

Oleh Nur Ain Otsman

See author's posts


Jawatan TPM dan tawaran politik

KETIKA bahang pilihan raya semakin dekat, Pengerusi Barisan Nasional (BN), Datuk Seri Ahmad Zahid Hamidi membuat kenyataan bahawa pemimpin dari Sabah, Sarawak dan Semenanjung akan mengisi jawatan Timbalan Perdana Menteri (TPM). Jawatan itu akan diwujudkan sekiranya BN menjadi parti terbesar dalam kemenangan bagi membentuk Kerajaan Persekutuan pada PRU-15.

Tawaran jawatan itu, Ahmad Zahid boleh digunakan untuk BN Sabah dan Gabungan Parti Sarawak (GPS) sebagai manifesto di peringkat negeri dan ini bukanlah cadangan daripada BN sahaja.

Malah, sebelum ini juga Pengerusi Pakatan Harapan (PH) Datuk Seri Anwar Ibrahim turut mengumumkan akan dibentuk dua jawatan TPM bagi Semenanjung dan Sabah atau Sarawak sekiranya PH memenangi pilihan raya dan menerajui kerajaan selepas 19 November ini. Hal ini bermakna, GPS kini digoda oleh dua blok parti politik terbesar di Semenanjung Malaysia untuk hayat politik di peringkat nasional.

Sarawak menjadi tumpuan

Tidak hairanlah Pengerusi GPS, Datuk Patinggi Tan Sri Abang Johari Tun Openg membuat kiasan bahawa GPS ibarat gadis cantik sehingga ramai yang berusaha ‘menguratnya’. Hal ini kerana terdapat usaha kalangan blok-blok politik di Semenanjung cuba memujuk dan mempengaruhi GPS agar menyertai mereka untuk memastikan dapat membentuk gabungan menjelang PRU15.

Sebab itu, Abang Johari mengibaratkan bahawa ketika ini GPS dengan pakatan parti politik di Semenanjung masih dalam ‘fasa bercinta’ (berbaik-baik) dan sedang merancang untuk ‘bertunang’ (mengikat perjanjian). Akan tetapi Abang Johari juga membayangkan GPS setakat ini, blok Sarawak belum menjalin hubungan kukuh dengan mana-mana pakatan parti politik di Semenanjung. ‘Tidak mustahil pula ada yang sudah ‘bertunang’ boleh putus,’ katanya.

Keperluan jawatan TPM

Sebelum ini penulis pernah menyatakan bahawa apalah ertinya menjawat jawatan TPM jika hanya pada nama sahaja, namun tidak ada kuasa khusus dalam konteks Sarawak dan Sabah khususnya dari segi perancangan pembangunan dan  tambahan peruntukan. Atau sekadar untuk menyedapkan elit politik sedangkan dilihat hanya boneka dan pak turut politik semata-mata.

Namun jika jawatan tersebut diwujudkan dan diberi kuasa lebih besar yang hampir dengan kuasa Perdana Menteri, maka tawaran ini perlulah dialu-alukan. Ia perlu juga memberi impak langsung kepada kepada rakyat Sarawak dan bukan pemegang jawatan itu sahaja.

Tawaran jawatan TPM bukanlah sesuatu yang baharu atau unik. Sebenarnya, bekas Yang Dipertua Negeri yang juga bekas Ketua Menteri Sarawak Tun Abdul Rahman Yakub yang ketika itu Menteri Pendidikan pernah ditawarkan jawatan TPM oleh Perdana Menteri. Ketika itu, Perdana Menteri ialah Tun Abdul Razak Hussein yang mengajak beliau menyertai UMNO, bagaimanapun ditolak oleh Tun Abdul Rahman.

Strategi politik

Sudah pasti tawaran jawatan TPM itu adalah salah satu strategi politik bagi menarik pengundi agar menyokong blok politik BN atau PH di Semenanjung. Hal ini penting kerana Sabah dan Sarawak dianggap sebagai kuasa penentu (king maker) dalam apa-apa percaturan kuasa politik khususnya apabila mereka memperoleh sejumlah kemenangan yang besar dari segi kerusi parlimen.

Tanpa sokongan Sabah dan Sarawak, maka BN dan PH dijangka sukar untuk membentuk kerajaan dalam pilihan raya ke-15 ini. Apatah lagi terdapat andaian BN dan PH dijangka tidak mendapat kerusi secukupnya di Semenanjung bagi membentuk sebuah kerajaan yang stabil. Tambahan pula, BN membuat strategi tersebut bagi melemahkan Perikatan Nasional (PN) di Sabah kerana dilihat kurang berkemampuan, tidak menawarkan BN dan PN adalah musuh politik dan apabila ada jawatan ini, ia akan mampu memberi kelebihan kepada  BN khususnya di Sabah.

Jika PH menawarkan dua jawatan TPM, maka BN menawarkan setiap negeri di Sabah dan Sarawak bakal menjadi pemegang jawatan TPM. Bermakna, Sabah dan Sarawak diwakili oleh masing-masing wakil mereka. Namun bagi PH, ia akan dipilih sama ada Sabah atau Sarawak, bergantung kepada pihak blok yang mempunyai kerusi yang besar dan mahu bekerjasama.

Selaras dengan MA63

Langkah BN dan PH ini mampu membawa sentimen politik dengan isu berkaitan Perjanjian Malaysia 1963 (MA63). Hal ini dapat dilihat tindakan cuba membina naratif politik bahawa tawaran jawatan TPM sebenarnya selaras dengan pindaan Rang Undang-Undang Perlembagaan (Pindaan) 2021.

Hal ini sejajar dengan usaha untuk meletakkan kedudukan Sabah Sarawak yang dikenali sebagai negeri Borneo setaraf dengan Semenanjung. Dengan kata lain, jawatan TPM ini memenuhi hasrat rakyat Sabah dan Sarawak yang mahu pengiktirafan Sabah dan Sarawak sebagai wilayah khusus yang dipancarkan melalui pelantikan jawatan TPM.

Apabila diwujudkan jawatan TPM Sabah dan Sarawak, maka isu fokus pembangunan Sabah dan Sarawak dapat berfokus, diselaraskan dan tidak lagi ada apa-apa isu khususnya ada sesetengah pihak yang menyalahkan pihak persekutuan sekiranya berlaku hambatan pembangunan, kekurangan peruntukan dan sebagainya.

Sudah pasti, jawatan Menteri di Jabatan Perdana Menteri berkaitan hal ehwal Sarawak akan diserapkan dalam pentadbiran jawatan baharu tersebut. Tidak timbul isu pembaziran kerana sebelum ini juga sudah ada jawatan menteri kanan yang dilihat hampir menyamai jawatan timbalan perdana menteri.

Cuma jawatan tersebut tidak dinaiktaraf sebagai jawatan timbalan perdana menteri kerana bimbang akan menjadi ancaman politik kepada penyandang jawatan Perdana Menteri ketika itu.

Kewujudan tiga jawatan TPM bukanlah sesuatu yang baharu di luar negara. Di negara-negara lain di serata dunia terdapat kewujudan jawatan timbalan perdana menteri melebihi dua. Hal ini untuk memastikan fokus pentadbiran dan pengiktirafan politik kepada blok-blok politik yang ada.

Thailand misalnya  mempunyai empat penyandang jawatan TPM, manakala negara Israel, Belanda dan Vietnam pula mempunyai tiga jawatan TPM. Jepun dan Singapura pula mempunyai dua jawatan TPM, manakala Belgium pula mempunyai tujuh TPM.

Maka, cadangan pelantikan tiga penyandang TPM di negara kita bukanlah dianggap membazirkan dan luar biasa.

Profesor Madya Dr Awang Azman Awang Pawi adalah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL).

See author's posts


Terperangkap dalam perigi selepas dikejar anjing

BALI: Seorang lelaki yang terjatuh ke dalam sebuah perigi lama sedalam empat meter di Bali berjaya diselamatkan setelah enam hari bertahan tanpa makanan atau air.

Jacob Roberts, 29, dipercayai terjatuh ke dalam perigi yang sudah tidak lagi digunakan berhampiran Petjatuh setelah dikejar seekor anjing.

Lelaki warga Britain itu mengalami patah kaki.

Namun dia diselamatkan seorang petani yang terdengar jeritannya meminta tolong semasa keluar memberi lembu peliharaannya makan.

Roberts bagaimanapun berjaya dikeluarkan dari lubang perigi sedalam empat meter itu oleh pasukan mencari dan menyelamat.

Ketua Polis Kuta Selatan, Yusak Agustinus Sooai berkata Roberts kelihatan cengkung dan mengalami kecederaan.

“Mangsa mendakwa terperangkap di dalam perigi itu selama enam hari sebelum diselamatkan pasukan Basarnas pada Sabtu,” katanya.

Roberts dibawa ke Hospital BIMC Nusa Dua untuk rawatan susulan.-AFP

See author's posts


GPS rancang lebih banyak projek di Julau

JULAU: Kerajaan Gabungan Parti Sarawak (GPS) merancang dan menyediakan lebih banyak program pembangunan di kawasan Parlimen Julau yang meliputi Dewan Undangan Negeri (DUN) Pakan dan Meluan.

Premier Sarawak, Datuk Patinggi Tan Sri Abang Johari Tun Openg berkata, ini kerana dua-dua kawasan terbabit adalah sebahagian daripada Agensi Pembangunan Delta Rajang (RADDA) yang mempunyai beberapa perancangan projek yang akan memberi kesan kepada pembangunan secara menyeluruh di situ.

“Kedua-dua wakil rakyat di kawasan Julau ini iaitu Tan Sri William Mawan (Pakan) dan Roland Duat (Meluan) telah mencadangkan beberapa projek yang akan mengubah landskap yang ada di Julau ini,” katanya.

Beliau berkata demikian pada sidang media selepas majlis Pemimpin Bersama Rakyat di sini hari ini.

Katanya, sektor pertanian rancak di sini di Julau khasnya dari sudut pengeluaran lada dan apabila pendapatan bertambah sudah tentu tahap kehidupan akan meningkat.

“Tadi Yang Berhormat (Roland Duat) meminta supaya diwujudkan stesen minyak kerana nampaknya kereta sudah bertambah di Julau, ini menunjukkan taraf kehidupan yang baik di kawasan Julau,” katanya.

Abang Johari yang juga Pengerusi GPS berkata mesti ada kerjasama erat di antara negeri dan persekutuan melalui Ahli Parlimen yang mewakili kerusi Parlimen Julau ini.

“Julau telah kehilangan satu penggal dari sudut perancangan yang menyeluruh untuk kawasan ini.

“Saya harap kita di peringkat GPS akan mempunyai pendekatan yang konduksif iaitu satu kumpulan yang kuat untuk kita bersama persekutuan bagi untuk pembangunan di kawasan ini,” katanya.

Terdahulu dalam ucapannya, Abang Johari meluluskan peruntukan RM74 juta untuk projek bekalan air di kawasan Julau dan Jabatan Bekalan Air Luar Bandar (JBALB) akan melakukannya.

Selain itu, Abang Johari turut meluluskan pembinaan stesen minyak, dewan dan projek tebingan sungai di Julau.

“Saya meluluskannya kerana ada wang, saya tahu projek ini (bekalan air) lama sudah, rakyat menunggu lama. Hari ini, kerajaan Sarawak membuatnya, kita tidak dapat bergantung dengan Kementerian Pembangunan Luar Bandar (KPLB),” katanya.

Pada majlis itu, Abang Johari turut menyempurnakan penyampaian sijil pelantikan dan pelantikkan semula Ketua Masyarakat dan Ketua Kaum (KMKK), Geran Pelancaran Jabatan Kebajikan Masyarakat Sarawak, Bantuan Mikro Ketua Isi Rumab Wanita Sarawak dan Bantuan Ibu Bersalin.

Turut hadir ialah Timbalan Menteri Perancangan Bandar, Pentadbiran Tanah dan Alam Sekitar, Datuk Len Talif Salleh, Ahli Dewan Undangan Negeri (ADUN) Pakan, Tan Sri William Mawan Ikom, ADUN Meluan, Roland Duat Jubin, calon GPS Parlimen Julau, Datuk Joseph Salang Gandum serta yang lain.

Oleh AKUN GIMAN

See author's posts


Agihan bantuan DUN Kalaka, Krian selesai

ADI SAFARMAN

SARATOK: Proses pengagihan sumbangan Bantuan Makanan Sarawakku Sayang oleh
Kerajaan Sarawak di kawasan Dewan Undangan Negeri (DUN) Kalaka dan Krian telah
selesai sepenuhnya semalam.

Penyelarasnya, Kasdi Pandi berkata seramai 4,393 Ketua Isi Rumah (KIR) di
DUN Kalaka yang melibatkan kampung dan rumah panjang telah menerima bantuan
tersebut.

“Alhamdulillah, pihak kita telah berjaya menyelesaikan penghantaran
bantuan makanan kepada seluruh penduduk di DUN Kalaka dalam tempoh masa
beberapa hari sahaja,” katanya semalam.

Beliau berkata semua penduduk di DUN Kalaka yang terkesan akan dibantu
sewajarnya secara berperingkat-peringkat dan memastikan tiada seorang pun yang
akan tercicir menerima bantuan ini.

“Sekiranya masih terdapat KIR tertinggal menerima bantuan, sila
berhubung dengan penghulu atau ketua kampung serta tuai rumah kawasan
masing-masing dan Pejabat Daerah Saratok untuk tindakan lanjut,” ujarnya.

Kasdi turut mengucapkan terima kasih kepada semua pihak terlibat proses
pengagihan dan penghantaran bantuan tersebut.

Dalam pada itu, Pusat Khidmat DUN Kalaka juga telah menyelaras pengagihan
Bantuan Makanan Sarawakku Sayang kepada penduduk di DUN Krian.

“Bagi DUN Krian, penghantaran sebanyak 4,770 KIR juga telah selesai
dan semua penduduk telah dibantu melalui sumbangan oleh Kerajaan Sarawak.

“Pengagihan bagi kedua-dua Zon iaitu DUN Kalaka dan DUN Krian telah
mengambil masa selama dua minggu dan berpusat di Dewan Masyarakat Sri Krian
Saratok,” jelas Kasdi.

Beliau berkata, pengagihan bantuan bekalan makanan kepada kumpulan sasar
dilakukan melalui darat dan sungai.

“Ketika ini usaha sedang giat dilaksanakan bagi menyelesaikan
pengagihan bantuan bekalan makanan kepada golongan yang tercicir nama mereka
dalam tempoh penguatkuasaan Perintah Kawalan Pergerakan (PKP) sekarang,”
ujar beliau sambil menambah ia sekali gus bagi membantu meringankan bebanan
rakyat sepanjang tempoh PKP.

Kasdi menasihatkan orang ramai supaya mematuhi PKP dilanjutkan sehingga 28
April ini bagi mengekang penularan wabak COVID-19.

See author's posts


Projek kerajaan dipantau secara berterusan

KABONG: Pemantauan berterusan akan dijalankan dari semasa ke semasa untuk memastikan setiap projek dibiayai Kerajaan Sarawak dilaksana dengan sempurna dan memberi manfaat kepada masyarakat.

Ahli Dewan Undangan Negeri (ADUN) Kabong, Mohd Chee Kadir berkata antara projek penting yang perlu pemantauan berterusan adalah seperti Program Transformasi Luar Bandar (RTP) dan Program Penambahbaikan Rumah Rakyat Miskin Sarawak (PPRMS).

“Kita mahu setiap projek rakyat yang dibiayai Kerajaan Sarawak dapat disiapkan mengikut jadual sekaligus memberi manfaat kepada rakyat,” katanya.

Semalam, Pegawai Tugas Khas kepada ADUN Kabong, Nur Elffi Amir bagi mewakili Chee Kadir telah bersama pihak agensi pelaksana, Jabatan Kerja Raya (JKR) Saratok pada Majlis Ringkas Serah Projek kepada kontraktor yang telah dilantik dekat sini semalam.

Chee Kadir berkata kedua-dua projek (RTP dan PPRMS) daripada Kerajaan Sarawak itu dilaksana menggunakan dana sendiri dan dilihat banyak membantu menyelesaikan isu serta permasalahan melibatkan infrastruktur asas secara berperingkat di kampung-kampung di negeri ini.

“Sebab itulah kita mahukan projek-projek yang memberi impak yang besar kepada rakyat ini, harus diberi pemantauan yang berterusan dan siap mengikut jadual.

“Kita tidak mahu adanya rungutan dan permasalahan kepada pelaksanaan projek-projek terbabit yang akhirnya akan memberi kesan negatif kepada rakyat amnya.

“Oleh itu, agensi pelaksana perlu tegas dan memantau pelaksanaan RTP serta PPRMS untuk manfaat rakyat dalam jangka masa panjang, dan tindakan itu penting supaya pihak kontraktor mematuhi spesifikasi projek yang ditetapkan.

“Ia juga penting supaya tiada isu berbangkit daripada penduduk setempat selepas sesebuah projek RTP siap dilaksanakan,” ujar beliau.

Dalam pada itu, Chee Kadir memberitahu sebanyak 21 projek RTP bagi tahun 2020 yang sedang dilaksanakan di DUN Kabong, kini berjalan lancar dengan kerja-kerja pembinaan sedang dan akan dilaksanakan.

Tambah Chee Kadir, projek-projek pembangunan yang telah dan akan dilaksana tersebut menjadi salah satu usaha kerajaan memberi keselesaan kepada penduduk luar bandar menikmati manfaat pembangunan kemudahan infrastruktur dan prasarana.

“Saya akan sentiasa komited terhadap keperluan rakyat dan membangunkan kawasan luar bandar bagi memastikan penduduk di DUN Kabong tidak ketinggalan menikmati keselesaan pembangunan yang direncanakan kerajaan,” katanya.

Oleh Adi Safarman

See author's posts


Penantian 34 keluarga berakhir

SIMANGGANG: Sebanyak 34 keluarga di rumah panjang Rumah Japing Nyakai Baroh akan menerima manfaat besar hasil daripada projek pembinaan jambatan gantung menyeberangi Sungai Undop yang menelan kos RM330,000.

Tuai Rumah Japing Gema, 59, berkata,dengan siapnya pelaksanaan jambatan gantung itu akan memberi manfaat kepada pekebun serta petani untuk mengangkut keluar hasil pertanian mereka yang sebelum ini mengalami kepayahan bergantung kepada perahu.

“Saya sebagai penduduk di sini  berasa amat gembira kerana mendapat kemudahan jambatan untuk kegunaan penduduk, di mana sebelum ini penduduk atau golongan petani hanya menggunakan perahu untuk ke kawasan seberang.

“Oleh sebab itulah saya telah memohon kepada wakil rakyat di sini untuk membina jambatan ini untuk para petani memungut dan membawa keluar hasil pertanian, lebih-lebih lagi di kawasan ini banyak hasil buah-buahan seperti buah dabai dan buah langsat,”katanya semasa ditemui Utusan Sarawak dekat sini semalam.

Japing berkata, jambatan itu disiapkan dalam tempoh empat bulan dilaksanakan dibawah projek Transformasi Luar Bandar (RTP), Dewan Undangan Negeri (DUN) Simanggang.

“Kami penduduk di sini amat berbangga dan gembira atas usaha Kerajaan Sarawak yang segera meluluskan serta melaksanakan projek tersebut yang telah lama ditunggu-tunggu oleh penduduk kampung di sini.

“Pembinaan jambatan ini sekali gus menjadi petanda jelas Kerajaan Gabungan Parti Sarawak (GPS) benar-benar komited dalam memajukan rakyat kawasan pedalaman.

“Penduduk 34 keluarga rumah panjang ini harus memperolehi manfaat besar daripada pembinaan jambatan merentangi Sungai Undup yang dinanti-nantikan itu,” ujar beliau.

Jelasnya, dengan siap jambatan itu juga akan membantu merancakkan ekonomi penduduk bagi membangunkan tanah mereka di kawasan seberang sekaligus menyahut cabaran Kerajaan Sarawak membangunkan aktiviti pertanian moden di negeri ini.

“Pembinaan jambatan itu memberi impak yang tinggi dalam konteks pembangunan sosioekonomi kawasan luar bandar,” katanya.

Oleh Adi Safarman

See author's posts


Keamanan negara tidak datang bergolek

KUALA LUMPUR:  Keamanan negara tidak boleh dikecapi jika tiada yang berjuang memastikan keamanan pada zaman dahulu, kata Panglima Angkatan Tentera Malaysia (ATM) Jeneral Tan Sri Affendi Buang.

Beliau berkata ini kerana keamanan tidak datang bergolek dan ia memerlukan pengorbanan besar untuk mencapai kemerdekaan.

“ATM memberi sepenuh jiwa raga dan nyawa mereka untuk menentukan kedaulatan negara agar sentiasa dipertahankan.

“Kami, ATM, mempunyai semangat perjuangan tinggi ketika berhadapan dengan ancaman komunis yang mengganggu-gugat negara pada zaman dahulu,” katanya mengenang kembali perjuangan ATM kepada Bernama baru-baru ini di pejabatnya di Wisma Pertahanan, di sini.

Affendi berkata pasukan keselamatan bertungkus-lumus mempertahankan negara dan tidak pernah mempersoalkan pengorbanan yang mereka beri untuk mendapatkan kemerdekaan di negara ini.

Beliau berkata walaupun negara telah mencapai kemerdekaan namun ancaman pada dulu dan kini tidak lagi sama.

“Kita melangkah ke era ancaman pengganas (pada masa kini) dan ia merupakan cabaran kepada ATM dalam mempertahankan sempadan daratan dan sempadan perairan negara.

“Sempadan daratan dan perairan amat luas sekali dan kita tidak boleh leka walaupun sekejap kerana ancaman luar ini (boleh berlaku) pada bila-bila masa sahaja,” katanya.

Affendi berkata pihaknya sentiasa memperketatkan kawalan di sempadan daratan dan perairan negara bagi memastikan tiada anasir luar menceroboh masuk ke negara ini.

“Merdeka ialah sesuatu makna yang amat mendalam dan keamanan negara ini kita tidak boleh ‘take for granted’ dan sentiasa perlu bersiap siaga,” katanya.

Dalam perkembangan sama, Ketua Pengarah Jabatan Hal Ehwal Veteran Mej Jen Datuk Dzulkarnain Ahmad berkata pihak tertentu perlu memainkan peranan dalam mengkomersilkan kisah-kisah perjuangan serta pengalaman pahit getir veteran ATM semasa era peperangan suatu masa dahulu.

“Ia juga boleh dilakukan dengan cara menjadikan ia sebagai subjek teras dalam pendidikan di mana ianya dipercayai boleh menyemai semangat kecintaan kepada negara.

“Jika dilihat veteran ATM sendiri mereka sentiasa bersiap sedia mempertahankan maruah dan kedaulatan negara daripada segala bentuk ancaman jika diperlukan pihak kerajaan,” katanya.

Dzulkarnain berkata golongan veteran ATM ini mempunyai semangat serta nilai patriotisme yang tinggi biarpun rata-ratanya sudah “menggantung” seragam atau senjata.

Beliau berkata tidak timbul isu nilai patriotisme dalam kalangan veteran sama ada menurun ataupun hilang ketaatan dan kesetiaan mereka kepada negara ini.

— Bernama

See author's posts


Ekonomi Thailand bertambah baik

BANGKOK: Ekonomi Thailand bertambah baik daripada bulan sebelumnya berikutan kelonggaran secara berperingkat langkah-langkah sekatan pergerakan yang dilaksanakan di Thailand dan juga di luar negara, yang menyokong penyambungan semula aktiviti ekonomi.Bank of Thailand (BoT) berkata nilai eksport barangan tidak termasuk emas, penggunaan swasta dan petunjuk pelaburan swasta dan pengeluaran pembuatan menguncup pada kadar yang rendah.

“Perbelanjaan awam meningkat dalam perbelanjaan semasa dan juga modal. Bagaimanapun, sektor pelancongan terus menyusut dengan ketara disebabkan sekatan perjalanan antarabangsa,” kata bank pusat itu dalam satu kenyataan.BoT berkata nilai eksport barangan turun 24.6 peratus daripada tempoh yang sama tahun lepas, naik sedikit berbanding bulan sebelumnya.

Kecuali emas, ia berkata, kadar penguncupan berkurangan dengan ketara kepada 18.4 peratus daripada 29.0 peratus bulan lepas.“Ini berikutan peningkatan eksport dalam hampir semua kategori seiring dengan aktiviti ekonomi yang bertambah baik di negara-negara rakan dagangan selepas langkah-langkah sekatan dilonggarkan,” kata bank pusat.- Bernama

See author's posts


Petugas barisan hadapan, mangsa banjir terima bantuan

KUCHING: Mcdonald’s Malaysia dan Persatuan Kebajikan Ronald McDonald Malaysia menyampaikan sumbangan makanan kepada petugas barisan hadapan dalam membantu mangsa banjir baru-baru ini.

Menteri Kesejahteraan Komuniti, Wanita, Keluarga dan Pembangunan Kanak-kanak, Dato’ Sri Fatimah Abdullah menzahirkan ucapan terima kasih kepada Mcdonald’s cawangan Kuching dan Persatuan Kebajikan Ronald McDonald Malaysia di atas sumbangan yang telah dihulurkan kepada petugas barisan hadapan.

“Saya ingin mengambil kesempatan ini untuk mengucapkan terima kasih kepada pihak McDonald’s cawangan Kuching di atas sumbangan ini, McDonald’s sebelum ini telah menyampaikan sumbangan makanan bukan hari ini sahaja tetapi mereka telah menyumbangkan makanan kepada mangsa banjir dan petugas barisan hadapan sebelum ini.

“Terima kasih dan tahniah kami ucapkan, kecil tapak tangan nyiru kami tadahkan,” katanya.

Beliau berkata demikian ketika berucap pada Program Menyantuni Para Petugas Barisan Hadapan Kebajikan bahagian Kuching oleh McDonald’s Malaysia dan Persatuan Kebajikan Ronald McDonald’s Malaysia di ruang legar, Majma Mall, di sini, semalam.

Fatimah berkata, Sarawak yang berada di tengah-tengah antara Semenanjung Malaysia, Indonesia (Kalimantan) dan Sabah yang mana bilangan jumlah kes positif covid-19 yang banyak diibaratkan seperti dikelilingi bulatan api.

“Disebabkan kita (Sarawak) berada di tengah-tengah ada pihak mengelarkan Sarawak dikelilingi dengan bulatan api sebab bilangan kes covid-19 yang besar, dengan sebab itu kita harus mengambil langkah untuk memastikan bilangan kes positif covid-19 di Sarawak ini dapat dikawal supaya bilangan wabak pademik ini tidak meningkat sama seperti jiran kita.

“Jadi dengan itu, pelbagai langkah telah diadakan oleh pihak Jawatankuasa Pengurusan Bencana Negeri (JPBN) iaitu dengan memastikan kontak rapat kepada kes positif Covid-19 dapat disaring, yang positif terus dimasukkan ke hospital untuk rawatan lanjut dan kontak yang dikenalpasti di tempatkan di pusat kuarantin.

“Justeru, kita berharap agar dapat menjejaki kontak langsung dan tidak langsung kepada kes Covid-19 ini supaya kita dapat jalankan ujian swab dan terus putuskan rantaian Covid-19 agar ia tidak menular di dalam kalangan masyarakat,” ujarnya.

Sementara itu, petugas barisan hadapan yang menerima sumbangan itu terdiri daripada Pejabat Residen Kuching, Pejabat Daerah Kuching, Pejabat Kebajikan Masyarakat Bahagian Kuching, Sukarelawan Kebajikan Bahagian Kuching, Angkatan Penyelamat Malaysia Bahagian Kuching dan Angkatan Tentera Malaysia.

Sebanyak 180 set sumbangan makanan telah disumbangakan kepada petugas barisan hadapan pada program tersebut.

Oleh JEAKQLEYN YACHO

See author's posts


Korban puting beliung meningkat

WASHINGTON:  Presiden Amerika Syarikat (AS), Joe Biden mengisytiharkan bencana utama di Kentucky semalam selepas negeri itu dilanda beberapa puting beliung ganas yang meragut puluhan nyawa dan meranapkan bandar-bandar di rantau Midwest.

Susulan permintaan gabenor negeri Kentucky, Biden mengubah perisytiharan kecemasan sebelumnya kepada bencana utama sekali gus membolehkan bantuan persekutuan disalurkan bagi usaha pemulihan.

Beliau menggelar puting beliung yang melanda bahagian tengah AS pada hujung minggu lalu itu sebagai antara ribut paling kuat dalam sejarah Amerika.

Ketika pekerja-pekerja kecemasan meneruskan usaha mencari mangsa terselamat, pegawai persekutuan dan tempatan memberi amaran bahawa angka kematian setakat ini adalah 94 orang dan akan terus meningkat.

Gabenor Kentucky, Andy Beshear berkata, anjing-anjing pengesan masih menemui mayat-mayat mangsa.

“Perkara pertama yang kita perlu lakukan adalah berkabung bersama-sama dan kita akan melakukannnya sebelum kita meneruskan pembinaan semula,” kata  Beshear pada sidang akhbar tengah hari semalam.

Di Kentucky sahaja lebih 80 orang terkorban dengan kebanyakan mereka ialah pekerja di sebuah kilang lilin di bandar yang paling teruk terjejas, Mayfield, kata Beshear semalam.

“Angka tersebut akan meningkat melebihi 100 orang,” katanya kepada AFP.

Sekurang-kurangnya enam orang lagi meninggal dunia di sebuah gudang Amazon di bandar Edwardsville, selatan negeri Illinois. Kesemua mangsa terkorban semasa  mereka bekerja syif malam untuk memproses  pesanan menjelang Hari Krismas. – AFP

See author's posts


Sancho ditawarkan nombor ‘keramat’

JADON
Sancho ditawarkan peluang mengikut jejak langkah David Beckham dengan memakai
jersi nombor ‘7’ di Manchester United.

Pemain
sayap England berusia 20 tahun yang beraksi di Borussia Dortmund menjadi
rebutan dengan kelab Jerman itu begitu terdesak mengekalkannya.

Tetapi
United tetap mencuba nasib dengan menawarkan kontrak lumayan selain menyediakan
jersi keramat nombor 7 yang sebelum ini dipakai pemain hebat lain seperti
Cristiano Ronaldo, Eric Cantona, Bryan Robson dan George Best.

Sancho
muncul pemain muda paling berharga di Eropah dengan Chelsea turut berminat
mendapatkan khidmatnya. Rakan sepasukan di England, Callum Hudson-Odoi minggu
lalu mengakui teruja digabungkan dengan Sancho pada peringkat kelab.

Tetapi
United lebih mendahului saingan dengan Ole Gunnar Solskjaer mahu menjadikan
Sancho sebahagian daripada skuad berwajah baharunya.

Awal
bulan ini, Rashford mendedahkan dia juga gembira jika dapat beraksi bersama
Sancho di Old Trafford. Katanya: “Saya fikir kerjasama kami di atas padang
pasti bagus. Sancho pemain yang hebat.

Bagaimanapun,
yuran perpindahan mungkin menjadi penghalang hasrat United apabila Dortmund
menetapkan harga pemain itu £100 juta (RM539 juta).

Naib
Pengerusi Eksekutif United, Ed Woodward sebelum ini memberi amaran ‘bisnes
tidak seperti biasa’ di Old Trafford pada musim panas susulan krisis
koronavirus.

Dortmund pula menegaskan mereka tidak
akan menerima kurang daripada harga ditetapkan walauapa pun landskap ekonomi.-AFP

See author's posts


Hubungan tiga pihak mesti dipulihkan

KUCHING: Perintah Kawalan Pergerakan (PKP) yang berlaku di negara ini dan juga luar negara disebabkan pandemik Covid-19 menyebabkan pasaran harta tanah berada dalam keadaan yang lemah.

Pengerusi SHEDA Cawangan Kuching, Sim Kiang Chiok berkata, pasaran harta tanah akan lemah sehinggalah penyambungan semula ekonomi dan keyakinan terhadap pasaran perniagaan dipulihkan.

“Dalam apa jua pembangunan harta tanah, hubungan tiga pihak pemaju, pembeli dan pemodal (bank) mesti dipulihkan, hanya dengan itu pasaran harta tanah kembali aktif dan cergas,” ujarnya.

Beliau ditanya adakah disebabkan pandemik Covid-19, terdapat banyak harta tanah yang tidak terjual (unit komersial dan harta tanah kediaman) di pasaran atau kerana tanda harganya yang terlalu tinggi.

Sim terdahulu berkata, perumahan merupakan salah satu keperluan asas.

“Keadaan ini menyebabkan akan selalu ada permintaan untuk rumah walaupun mungkin kurang dalam tempoh pemulihan ekonomi disebabkan oleh perintah kawalan pergerakan (PKP) Covid-19.

“Bagi pendapat peribadi saya dan berdasarkan laporan Napic, harta tanah kediaman tidak terjual adalah 1966 unit, 238 unit kedai dan 60 unit pangsapuri servis pada akhir suku pertama tahun 2020 atau semasa PKP di Malaysia.

“Sebelum PKP, harta tanah kediaman yang tidak terjual mungkin disebabkan lokasi yang tidak baik, ketidaksesuaian harga, kesesuaian reka bentuk bangunan, susun atur pembangunan, dan kemudahan meningkatkan pembiayaan.

“Sekarang dengan lockdown atau PKP yang belum pernah terjadi sebelumnya di sini dan di seluruh dunia kerana covid-19, pasaran harta tanah menjadi lemah,” katanya dalam satu kenyataan media semalam.

Beliau berkata, kini negara dalam perancangan untuk memulihkan ekonomi dan masa diperlukan untuk mengembalikan keyakinan pasaran dan aktiviti perniagaan.

“Dalam tempoh peralihan ini, akan ada permintaan harta tanah oleh golongan berpendapatan T20, M40 atas dan mereka yang mempunyai pekerjaan yang baik seperti penjawat awam di mana pendapatan mereka terjamin dan tetap, dan di mana kategori pendapatan berpendapatan ini masih dapat memperoleh pembiayaan dari bank untuk membeli harta tanah.

“Kerajaan persekutuan mengenai pakej rangsangan ekonomi jangka pendek telah mengumumkan pada 5 Jun 2020 Kempen Pemilikan Perumahan (HOC) dari 1 Jun hingga 31 Mei 2021 untuk menjana minat dalam pasaran harta tanah dan untuk membantu pasaran harta tanah kediaman dengan memberi duti setem  pengecualian dan pemaju memberikan diskaun sekurang-kurangnya 10 peratus pada harga jualan yang diluluskan.

“Pengecualian RGPT hingga 3 harta tanah kediaman dan pinjaman perumahan ke-3 dikecualikan daripada margin pembiayaan yang lebih rendah sangat dialu-alukan bagi mereka yang memerlukan pembelian rumah.

“Harapan saya adalah agar insentif ini dapat diperluas ke semua jenis harta tanah dan bukannya membataskannya kepada harta tanah kediaman sahaja sehingga pengaruh pasaran harta tanah menjadi lebih besar,” ujar Sim.

Sim berkata bagi angka overhang (tidak terjual) dibandingkan dengan jumlah permintaan rumah, melihat jumlah rumah kediaman yang ditransaksikan pada tahun 2019 iaitu sekitar 9914 unit rumah dan overhang adalah 1966 unit hingga suku pertama tahun 2020 yang merupakan sekitar 20 peratus daripada jumlah rumah yang ditransaksikan.

“Dalam perincian bagi strata harta tanah seperti Townhouse, Condominium dan Apartment membentuk sekitar 1082 unit, dan atas tanah sebanyak 884 unit.

“Di Kuching harta tanah tidak terjual adalah 994 unit yang terdiri daripada 755 hak milik strata dan 239 unit harta tanah.

“Dengan pertambahan penduduk kita, migrasi dari bandar ke bandar saya melihat bahawa overhang ini hanya sementara dan dapat diserap apabila Bank bersedia memberi pinjaman berdasarkan garis panduan yang lebih santai, pulangan keselamatan pekerjaan dan keyakinan dunia dan pasaran dipulihkan setelah berakhirnya PKP.

Katanya, dengan ketekunan, kerja keras, kepemimpinan dan dasar yang baik oleh Kerajaan, dengan kurang berpolitik, kita dapat mengatasi cabaran kadar epik ini dan kita juga harus ingat bahawa kita masih dalam wabah kerana belum ada penawar atau vaksin.

“Kita semua mesti berjaga-jaga, tetap waspada dan tetap tenang untuk menghadapi wabak ini.

“Bagi kita yang berada di Malaysia kita harus mengucapkan tahniah kepada kita sendiri kerana mematuhi nasihat dan SOP jarak sosial, kesihatan dan kebersihan oleh Kementerian Kesihatan, terima kasih kepada barisan hadapan kita dalam memastikan penyebaran virus ke tahap yang sangat terkawal.

“Nyawa yang hilang tidak dapat dipulihkan tetapi kehilangan pendapatan dapat dipulihkan dan dijana semula sekiranya kita dapat terus hidup dan sihat daripada virus Covid-19 ini,” katanya.

See author's posts


Sarawak perlu jadi pengeksport makanan bermutu

KUCHING: Sarawak perlu memperbaiki keadaan keselamatan makanan sebelum menetapkan matlamat jangka panjang untuk menjadi pengeksport makanan bersih, membekalkan produk makanan  berkualiti tinggi dan mewah ke pasaran antarabangsa.

Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah berkata, Sarawak mesti melihat perkara ini secara lebih mendalam dan terperinci terlebih dahulu sebelum mengeskport sesuatu produk.

“Melalui pandangan peribadi saya, kita mesti melihat perkara ini melalui perspektif yang seimbang.

“Perlu diingat bahawa, keselamatan makanan tidak hanya merangkumi negeri ini sahaja malah turut melibatkan seluruh dunia.

“Kita cukup bertuah kerana  mempunyai jumlah penduduk yang kecil namun mempunyai  jisim tanah yang besar. Kita tidak mempunyai banyak masalah yang melibatkan  makanan di Sarawak.

“Cuma, mungkin ada rakyat  yang bertani dan ada makanan tertentu yang tidak boleh tumbuh, sebab itu kita mahu import lebih banyak makanan lain. Tetapi, kalau lihat makanan asas seperti beras, saya percaya kita  boleh hasilkan beras untuk negeri kita sendiri,” katanya pada sidang media selepas merasmikan persidangan ‘EAT Taste of Borneo 2022’ di Pusat Konvensyen Borneo Kuching (BCCK), semalam.

‘EAT Taste of Borneo 2022’ adalah persidangan masakan tempatan yang julung kali dianjurkan oleh Persatuan Chef Kuching (KCA) yang disokong oleh Kementerian Pelancongan,  Industri Kreatif dan Seni Persembahan (MTCP) dan Acara Perniagaan Sarawak (BESarawak) dengan kerjasama rakan kongsi lokasi, BCCK dan penganjur persidangan profesional, ARC Creators Sdn. Bhd.

Mengulas lanjut, Abdul Karim berkata penetapan Bandar Raya Kuching sebagai ahli Jaringan Bandar Kreatif UNESCO (UCCN) dalam kategori gastronomi, akan membolehkan negeri ini mengalu-alukan generasi baharu pelancong untuk menikmati makanan di Kuching.

“ Walaupun ini meningkatkan potensi pelancongan dan menarik lebih ramai pelawat, kami juga perlu melakukan kerja yang lebih baik dalam menguruskan produk makanan semula jadi yang ada di Sarawak,” katanya.

Secara ringkasnya, matlamat persidangan ini adalah untuk mengenal pasti, mengumpul dan memupuk individu yang akan menjadi pemacu ekonomi masa depan bagi industri pelancongan tempatan melalui usaha pelancongan gastronomi.

“ Saya percaya persidangan penting ini akan melonjakkan industri pelancongan Sarawak ke tahap yang lebih tinggi untuk beberapa tahun akan datang.  Ini adalah satu langkah ke arah meluaskan, menghubungkan dan berinteraksi dengan bakal industri  profesional, rakan kongsi perniagaan dan komuniti secara amnya,” katanya.

Abdul Karim juga berharap persidangan ini akan diadakan  semula pada tahun depan dengan lebih ramai peserta dan penglibatan industri, untuk meneroka cabaran baharu dan berbeza dalam dunia makanan di Kuching.

See author's posts


NOVEL TERUTU JEMU AMBUN LEMAI

TUSUN KE-18

NGELALA BANSA KULAT

BALA lalu bekeserap nujah timbun rau ke embap di tanah. Lebuh datai semak kayu nya, sida ngetu. Sida beratika sebansa kulat ti tumbuh di batang kayu emperawan nya.

“Kulat apa nya, Nadia?” ku Cikgu Dayang.

“Kulat burak. Tau diempa. Manah ke lauk. Sayau. Enti kitai pulai lemai tu, ka aku ngumpul kulat nya. Eh, salah. Ki ni nyah,” ku Nadia sambil negu mulut iya enggau tunjuk antu kanan iya. Orang bukai nadai nimbal iya, nyangka sida enda meretika utai ti ku iya.

Udah nya, bala sida sebuat pan majakka pejalai sida nuju Wung Sibau. Jalai urung nya tak ninting siti tatai. Sida sebuat nemu sida iya udah datai ba kandang Taman Wung Bukit Sibau.

Munyi gu wung udah enda melawan didinga lebuh sida mansang semak-sesemak. Jalai sida diatu majak renjan nuju siti darung dalam. Panti ba urung tu nyau udah disemin, nya alai sida nadai tentu irauka diri belanchar terap.

Di kiba enggau di kanan jalai nya bekelidak pik tanda nama kayu diengkah ba papan mesai lambar keretas foolscap ti diujakka tegap ba tanah. Kemayuh agi nama-nama nya ngena jaku Melayu lalu enggau nama kayu nya dalam jaku Latin. Ketegal bisi nama nya, Nadia bisi nyamai mimit laban iya semina meri nama Iban kayu nya. Suah mega nama nya sama. Kala ga nama nya munyi ke nadai kaul enggau nama Iban.

Diatu sida sebuat bejalai deras agi lalu nadai rindang. Kira-kira udah pejalai dua puluh minit nurun serimbing bukit nya, sida iya datai di rampa Wung Sibau.

Gamal babas bekelingi dia penuh laban kayu ke bebesai sereta tetinggi. Mayuh pun buah. Rian. Pakan. Lensat. Kemantan. Sikup. Embawang, Kembayau enggau Sibau. Kayu- kayu bukai nyengkaum sepun tapang ke amat tinggi lalu batang iya gegedang putih. Semak dia bisi pun mengeris.

WUNG BETINGKAH

Lebuh sida sebuat udah datai semak lubuk ti kira bisi semesai setengah court badminton, sida berasai chelap laban beris ai chiru ke geguchur nengah tingkah batu ke enda kurang ari lima puluh kaki peninggi lalu terengkah numpu tengah lubuk nya. Guchur ai nya anyut ari seradak ulu lebak indah enda  baka kain plastik ke dibap ba tebiang tanah dikena orang nyaga tanah tusur. Ari kedua-dua piak guchur ai nya bisi batu galang ke dedugu mesai tibang.

Tebing lubuk muak ari ulu sama didinding batu anchau ke lichin dibalut lukut. Ari ili lubuk nya bisi kerangan ti alai batu semesai betis enggau tapa jari nyau bekapar. Ai ba lubuk dalam lalu berumbak laban tutuk guchur ai nya. Ari belakang guchur ai nya bisi ungkap batu ke dedengam baka mua lubang gua. Dia bisi batu galang dua igi. Jam nya bisi dua iku temuai Orang Putih, siku lelaki, siku indu baka ke melaki bini benung duduk dedugau ba batu galang nya sambil ngenatka kedua-dua piak jari seduai ditutuk ai. Tentu temuai nya kia tumu pagi tadi ngati diri. Seduai iya rindu bendar gamal.

“Nembiak, ditu kitai bela empungas mua ba ai lubuk tu, udah nya kitai ke atas ngagai pala wung nyin. Kitai beratika rampa menua ari jematan gantung nyin. Bejalai kin bejimat-jimat laban ba sekeda endur panti nya lichin laban lukut,” ku gerah Cikgu Dayang.

Nembiak bereta mupuk ngelawa tisi lubuk nya, kaki berindik ba kapar batu kerangan, meremi, ngauk ai ngena tapa jari lalu nipuk mua diri. Ai dia nyau mantik ba isi. Asai ai ais.

Sida sebuat pan lalu bejalai tanjan-tanjan betayun lengan betapat singkang, betunda udi baka sampuk ke niti batang. Lebuh sida datai ba pengujung jalai, sida nyau seput-seput. Nyau redup-redup asai dada urung lempuang. Pama bendar peniki nya tadi, enda kurang ari dua ratus panti semin nya ditujah sida.

Oleh JANTAN UMBAT

See author's posts


Kegagalan kontraktor patuhi SOP zahirkan kekecewaan

KUCHING: Kegagalan pelaksanaan projek Lebuh Raya Pan Borneo mematuhi garis panduan bersesuaian projek menyebabkan kesesakan lalu lintas.

Semasa menggunakan Jalan Pan Borneo petang semalam, Ahli Parlimen Bintulu, Dato’ Sri Tiong King Sing bersama rombongannya tergamam apabila mendapati pihak kontraktor tidak mematuhi prosedur operasi standard (SOP) dan garis panduan yang ditetapkan.

Beliau turut terkilan kerana kontraktor tidak membuat atau membuka bahagian pengalihan untuk dilalui oleh kereta semasa kerja-kerja penurapan pada waktu puncak.

“Akibatnya, keadaan lalu lintas terjejas teruk sekali gus menunjukkan sikap tidak bertanggungjawab pihak berkaitan,” ujarnya dalam satu kenyataan di media sosial.

Justeru, beliau menggesa pihak berkaitan yang bertanggungjawab melaksanakan projek segera  melakukan semakan.

“Saya berharap Jabatan Kejuruteraan, agensi pelaksana dan kontraktor berkaitan segera mencari jalan penyelesaian sekali gus memastikan projek jalan raya Pan Borneo yang sedang dilaksanakan,  mematuhi SOP kejuruteraan yang relevan dan garis panduan.

“Selain itu, semua pihak juga harus memastikan keselamatan pengguna jalan raya untuk mengelakkan kejadian tidak diingini berulang,” kata beliau.

Oleh Alexandra Lorna

See author's posts


Sarawak beli 112 juta saham @ RM221 juta Affin Bank

KUALA LUMPUR: Affin Bank Bhd mengesahkan yang Lembaga Tabung Angkatan Tentera (LTAT) telah menjual 112.56 juta saham dalam bank itu kepada Setiausaha Kewangan Negeri Sarawak pada harga RM221.74 juta menerusi transaksi perniagaan secara langsung.

Dalam makluman kepada Bursa Malaysia hari ini, bank itu berkata ia menjual saham itu, yang mewakili 4.95 peratus daripada jumlah saham terbitan, dengan pertimbangan tunai RM1.97 sesaham.

“Ini bagi menjelaskan artikel media bertajuk ‘LTAT jual lima peratus kepentingan dalam Affin Bank kepada Negeri Sarawak,’ yang disiarkan dalam The Edge Malaysia pada minggu keluaran 3 hingga 9 April, 2023,” katanya. – Bernama

See author's posts


Sama mantai tali akal, tekang tipu

BELABAN NIPU PANGAN DIRI

Nadai lebih ari jelu Pelanduk seduai Tekura datai ba maya nipu taka ngayah pangan diri tauka jelu bukai.

Nyadi bala kitai rebak dulu ari tu endang udah suah macha tauka ninga jelu  dua iku nya endang semampai dikelandik dalam ensera pandai mudi tauka ngakal pangan diri taja pan seduai endang dua sebuat ti ngena perembian Sambi.

Seduai ukai mina keran mudi serimbai ngakal pangan diri sereta besemekih pengelandik enggau pemintar entara diri seduai iya empu, tang suah mega seduai besaup sereta begempung musin lalu mantaika pengelandik, negika tali akal lalu nipu bala sekeda jelu bukai.

Bisi maya Pelanduk matak jalai seduai ti nipu, bisi ga maya Tekura mantai pengelandik iya musin bala jelu bukai ngena saup ari Sambi iya Pelanduk.  Seduai amat bebakih bendar enggau pangan lalu suah bendar udah dicherita orang nipu bala jelu ti jauh besai ari seduai nyengkaum Badak, Babi, Gajah, Kera, Kambin, Nyumbuh, Baya, Rusa, Jugam (tauka Makup) sereta sekeda jelu bukai ti suah bepansa tauka begulai pendiau sereta sama ngereja sebengkah-sebengkah pengawa enggau seduai.

Nyadi pemintar Pelanduk seduai Tekura tu sereta enggau kuing jalai ensera seduai ti nundi, nipu tauka ngemediska jelu bukai endang manah bendar ambika pelajar kitai mensia idup nguan dunya injau tu.

Semua kuing enggau tuju ensera tu ditempa orang ti landik ngarang tauka ngaga enggau nusui iya kena ngajar bala kitai mensia ke idup tu. Karang ensera Pelanduk seduai Tekura tu endang kena ngiri ajar sereta lalau penemu enggau tenggau pengidup ngagai raban nembiak ngichaka sida nguingka pejalai pengidup ngagai tunga ti meruan sereta manah. Nya endang nyadi ka lalau enggau tesau awakka sida enda tepejuh nengah jalai repa sereta mayuh duri peringat ti tau ngenataika pemedis ngagai tubuh sereta pengerai enggau pengidup sida.

ENSERA DIKENA NGAJAR NEMBIAK

Ensera Sambi sebuat dua iku tu endang dikarang sereta ditempa orang tuai dulu kelia kena ngajar bala kitai ke nembiak awakka mereti ba jalai enggau kuing pengidup sida. Tempa ensera nya endang awakka iya nyadi lalau enggau tenggau pengidup semua anak mensia awakka mereti, bebasaka pangan diri lalu enda berumban ngaga pemutus runding ba siti-siti penggal pengidup.

Dalam mayuh cherita pasal seduai Sambi tu, seduai tebal agi nipu jelu bukai munyi udah disebut ba pun tadi, tang sekali tu kitai nguji meda ulah seduai deka mantaika pemandai  seduai deka nipu sereta mudi diri sama diri. Seduai besemekihka pengelandik nipu pangan.

Nyadi hari siti empa pengelama seduai ti udah begulai sejalai ngiga pemakai, ti alai seduai sama kulu sama kili enda jauh ari pangan, dia deh Pelanduk turun kediri. Nyau keleju-leju tudah tuai ti bejalai ngili ka ai, dinga iya tak bedauh utai di ili ai. Pelanduk pan lalu mansang kia nyubuk begadai-gadai. Datai iya dia peda iya bisi tampun bubu baru, lalu bubu mega bisi udah ditanka orang dia.

GUNG BULAN PESAKA AKI

Dia iya lalu berunding bakani iya ulih ngayahka Tekura, awakka Tekura parai tama bubu tauka abau nya. Lemai nya Pelanduk lalu ngelaunka diri pulai ngagai endur seduai ti diau, nyau sabung petang tudah tuai datai dia.

“U, laun endar nuan pulai Sambi,” pia ku Tekura.

“Laun Sambi, nyau telenga-lenga ngabas lalu meda pesaka aki kitai dili dia,” ku Pelanduk nyaut.

“Pesaka apa nya Sambi?” ku tanya Tekura.

“Gung Bulan pesaka aki kitai, mengkang ba tengah kerangan dili dia,” ku Pelanduk.

“Aku ngambi gung nya ila Sambi,” ku Tekura.

“Oh dini nya tau diambi sebarang, dini nya tau diambi pia aja, pesaka aki tuai kitai nya,” ku saut Pelanduk.

“Enda pan nuan ngasuh, ambi aku meh nya pagila,” ku Tekura.

“Oh dini nya tau bakanya, aku ti nemu, aku ti ngintu,” ku Pelanduk.  “Nuan tak lalu deka ngempu. Ti nuan keran deka ngempu iya manah tua belumba kia pagila. Nuan nengah ai, aku nengah darat, barang sapa dulu datai dia, nya meh ngempu gung nya,” pia ku Pelanduk.

“Barang iya meh Sambi, aku enda muai jaku nuan, belumba ku nuan belumba, ti deka nguji penegar pangan diri,” ku saut Tekura.

Nya alai tumu-tumu pagi bekau nya, Pelanduk seduai Tekura lalu bejalai napat alai Gung Bulan ti ditemu Pelanduk.  Nyau kelama seduai udah bejalai ngilika ai, lalu didinga seduai meh dauh ati tampun abau.

“Ha, nya Gung Bulan ti bedauh dili dia Sambi. Ari tu meh tua belabuh belumba, nuan nengah ai aku nengah darat,” pia ku Pelanduk. “Sapa dulu datai dia, nya meh ngempu Gung Bulan nya,” ku Pelanduk nandu jaku iya baru.

Tekura lalu nadai belengah, endang lalu muai diri ka ai, lalu nyemerai; ama nyemerai, ama enselur ngilika ai, enda berasai alai Tekura lalu kena sintak pusin ai lalu tama abau.

“Apuu parai aku Sambi tama bubu, ambiku Sambi, parai aku tu,” pia ku kangau tudah Tekura ti dalam bubu.

Kapa Pelanduk ibuhka kangau tudah Tekura. Ngasuh iya rising-rising ketawa. “Nya meh Gung Bulan ti ku aku, nuan meh ngambi iya Sambi,” ku Pelanduk ngelinyai Tekura.

Enda lama udah nya, dinga nyau kedih-kedih orang ti empu abau nya ngumbai ukui iya mansang ngabas abau. Pelanduk lalu ngerarika diri enggaika kena salak ukui. Tekura lalu ngematika diri; jari kaki melulur, mata pejam.

Lalu diangkatka orang nya bubu iya, lalu dituang, peda Tekura ulih bubu.

“Huu sayau endar Tekura tu udah parai,” pia ku orang nya. Lalu ambi iya bangkai Tekura, panggai atas puchuk tuga. Pulai ila mai, ku iya ati iya din. Berat ngapa raga mai bangkai Tekura nya, ku runding iya.  Orang nya lalu mansang ngabas bubu bukai iya ba sebelah genturung ai dia.

Udah orang nya mupuk ngejang ari nya, Tekura lalu ngalih-ngalihka diri atas puchuk tuga lalu labuh ke tanah. Iya endang semuti ngeluluka diri mati.

Akai, akai ku ati tudah Tekura, mimit da aku tu enda bebadi mati laban akal Sambi. Mimit nadai meh iya nyangka Pelanduk bisi ngembuan ati jai ngagai tudah tuai.

Nyau kelama iya ti udah bejalai, peda iya bisi panjuk orang berumpanka buah buan.

“Uu panjuk orang tu ditu, ila meh aku mai Sambi kitu awakka iya disintak panjuk, jera asai iya ila,” pia ku Tekura bejaku kediri.

BUAH KELILI PADI

Nyau deka sabung petang baru Tekura datai ba langkau serunggu endur seduai ti ngenduh begulai diau. Tekura lalu nyapa, “Hai nama pengawa nuan Sambi tak merampau gamal pendiau?”

“Eh nadai Sambi, nadai pengawa nganti nuan ti pulai, nasit bendar ga nuan enda parai Sambi,” ku Pelanduk nyaut.

“Heh, ni utai bakanya tau ngasuh parai Sambi, ngasuh nyamai keba, asai mandi di sungai sida niang indai menya,” ku timbal Tekura.

“Meda nuan laun endar pulai deh Sambi?” ku tanya Pelanduk.

“Nya meh telenga-lenga bejalai ba tembawai sida niang aki, lalu nemu buah Kelili Padi ba tengah tembawai lebat endar bebuah, benung mansau, iya ga baruh, datai jengkau ari tanah. Keba aku tak naka iya pengenyang kediri makai buah iya tadi,” ku Tekura lalu ngeluluka diri teraie.

“Ila aku niki ngambi iya Sambi,” ku Pelanduk.

“Oh dini iya tau diambi  kediri, mesti tiki sama, ambi sama,” pia ku Tekura sereta nampung jaku madah pagila baru seduai iya sama kin.

Endang agi tumu seduai udah nurun pagi nya. Nyau kelama seduai pan datai ba Tanjung ti alai buah Kelili Padi munyi ku Tekura.

“Dini alai buah nya Sambi?” ku tanya Pelanduk.

“Nya iya dili dia. Nuan dulu kia, enda jauh pun buah nya ari tu, aku limpang ke ai dulu, ka bira,” pia ku Tekura.

Pelanduk lalu beguai mupuk dulu laban enda tetatka diri agi laban keran deka makai buah nya.  Mata iya pan lalu gilau-gilau nengkadah tunga ngagai puchuk kayu, beratika buah Kelili Padi munyi ti dipadah Tekura.

Enda lama udah nya, dinga tak nyerauh Pelanduk madah diri parai. “Parai aku Sambi, sintak panjuk; ambi aku Sambi, parai aku tu ila,” pia ku munyi kangau tudah Pelanduk. Iya endang sigi udah kekitang sintak panjuk.

“Haa, nya lah buah Kelili Padi ti ku aku. Nuan sintak panjuk, nuan meh niki iya,” ku Tekura.

“Ambi aku tu Sambi, parai aku tu ila,” pia ku kangau tudah Pelanduk.

“Endai, aku kemari nadai meh orang ngambi,” ku Tekura nyaut, sambil ketawa rakah-rakah meda tudah Pelanduk udah kekitang sintak panjuk.

Enda lama udah nya, dinga datai orang ti ngempu panjuk, mansang ngabas panjuk. Ninga orang nya udah semak, Pelanduk lalu ngeluluka diri mati, jari kaki kejur, mata melut, ngeli ngerising, tubuh tekering. Datai orang ti empu panjuk dia, iya pan tepeda ka panjuk bisi nyintak Pelanduk.

“Ho, bulih Pelanduk panjuk aku, engka sintak lemai kemari, laban nyau udah tekering tubuh jelu tu. Eh tinggal ditu dulu bangkai Pelanduk tu, pulai ila nyung iya ditu,” ku apai tuai orang nya bejaku dalam ati iya din. ‘Bangkai’ Pelanduk nya lalu diselitka ba selepak anak kayu. Iya lalu mupuk ngabas panjuk iya ti bukai.

Iya meh orang nya udah ngelebus, Pelanduk lalu begaut ngelepaska diri ari selepak anak kayu, lalu labuh ke tanah. “Ti bakatu idup meh nyawa, agi panjai meh umur,” pia ku ati Pelanduk din. Iya pan lalu bejalai ngiga pemakai.

Nyau lemai hari baru iya mulaika diri ngagai endur Tekura seduai ti begulai diau.

“Uii, Sambi nama gaga deka nuan duduk changuk-changuk?” ku Pelanduk nanya Tekura.

“Eh baru badu mela diri aku tu Sambi,” ku saut Tekura ti balat endar tekenyit kena sapa Pelanduk, laban iya mimit pan nadai ngadang Pelanduk nya agi idup meda udah kitang-kitang sintak panjuk.

“Apuu enda parai ga nuan Sambi.”

“Eh nama utai ti bakanya tau ngasuh parai, ngasuh nyamai keba, asai ti diayun sida niang indai menya, maya agi mit kelia,” ku saut Pelanduk.

Seduai lalu sama rakah-rakah ketawa, ngenang diri sama udah ngakal, ngayahka pangan.

See author's posts


MDEC perkukuh lembaga pengurusan

KUALA LUMPUR: Malaysia Digital Economy Corporation (MDEC) memperkukuhkan lembaga pengurusannya untuk meningkatkan lagi transformasi Malaysia ke arah ekonomi digital.

Pengerusi baharunya, Datuk Dr. Rais Hussin Mohamed Ariff berkata, lembaga pengurusan memainkan peranan penting dalam membentuk visi MDEC, dan menekankan keperluan untuk membawa individu yang sesuai dari industri dalam perbadanan.

Ini termasuk menetapkan tadbir urus yang betul dan visi yang tepat dengan ahli lembaga yang sesuai, katanya.

“Saya sedang memperkukuhkan lembaga. Nama-nama yang saya cadangkan – yang telah dipersetujui oleh Menteri – semuanya berusia pertengahan 40-an dan berjaya dalam bidang masing-masing.

“Mereka mempunyai pengalaman yang luas dan kami membawa mereka ke dalam lembaga,” katanya semasa program bual bicara Bernama TV, The Nation, yang disiarkan awal semalam.

Beliau berkata, MDEC mampu menerajui transformasi digital negara, sambil menambah bahawa usaha capaian perbadanan dapat ditingkatkan dan diperkukuh berdasarkan peranannya dalam meningkatkan ekonomi digital negara.

Rais Hussin dilantik sebagai Pengerusi MDEC pada 15 Jun, menggantikan Datuk Mathialakan Chelliah. – Bernama

See author's posts


‘Saya tidak dipaksa turun’ – Wan Junaidi

AZREEN KERIA

KUCHING: Dato Sri Wan Junaidi Tuanku Jaafar petang tadi membuat penjelasan mengenai pengundurannya dan isu pengganti yang bukan pilihannya.

Katanya, beliau mengundur diri secara sukarela dan sudah memaklumkan kepada Premier Sarawak, Datuk Patinggi Tan Sri Abang Johari Tun Openg kira-kira tiga bulan lalu.

Malah beliau akur keputusan pucuk pimpinan Parti Pesaka Bumiputera Bersatu (PBB) untuk memilih Dato Sri Nancy Shukri sebagai penggantinya bagi kerusi Parlimen Santubong.

Sebelum ini, Wan Junaidi mencadangkan Setiausaha Politiknya, Dato Sri Syed Hamzah Syed Paie sebagai penganti untuk dicalonkan bertanding di kerusi Parlimen Santubong.

“Ya…saya ada orang tertentu yang saya latih untuk menjadi seperti saya ‘as good as me’ (sebaik saya)

“Tetapi pada akhirnya, parti yang harus membuat keputusan. Apabila parti tidak pakai (calon) pilihan saya, saya tak boleh mengadu.

“Sekiranya sudah diputus oleh parti calon yang akan bertanding, tiada hak untuk mengatakan tidak,” katanya pada sidang media di Lapangan Terbang Antarabangsa Kuching (LTAK) petang ini.

Wan Junaidi tidak berkecil hati dan akan membantu untuk kemenangan Nancy di Santubong.

Malah beliau berjanji untuk turut hadir mengiringi Nancy ke pusat penamaan calon esok.

“Saya akan bantu beliau (Nancy) untuk kawasan Parlimen Santubong.

“Kita akan bantu dia dan yang paling penting ialah untuk menang, bukan sahaja menang tetapi menang dengan cemerlang,” katanya.

See author's posts